U Satnici Đakovačkoj 8. ožujka 2024.

STRATEGIJA RAZVOJA OPĆINE SATNICA ĐAKOVAČKA ZA RAZDOBLJE OD 2024. DO 2028. GODINE

Naručitelj:

Općina Satnica Đakovačka

Informacije:

Osječko-baranjska županija

Općina Satnica Đakovačka

Hrvatski zavod za zapošljavanje

Hrvatski zavod za statistiku

Ministarstvo regionalnog razvoja i fondova EU-a

Poslovna Hrvatska

Strategiju razvoja Općine Satnica Đakovačka za razdoblje od 2024. do 2028. godine izradila je tvrtka MFN Consulting d.o.o.

Sadržaj

# Predgovor općinskog načelnika

Poštovani mještani,

Strategija razvoja Općine Satnica Đakovačka za razdoblje 2024. – 2028. godine temeljni je dokument kojim definiramo razvoj naše Općine za sljedeće razdoblje, a usklađena je s programima Kohezijske politike 2021. – 2027., tematskim područjima i horizontalnim politikama u okviru Nacionalne strategije razvoja Republike Hrvatske za razdoblje do 2030. godine i Županijskom razvojnom strategijom Osječko-baranjske županije. Strategija je rađena u radnim skupina sastavljenim od stručnjaka iz područja poljoprivrede, poduzetništva i obrta, turizma, obrazovanja, kulture, sporta, infrastrukture, zdravstva, socijalne skrbi i demografije te zaštite okoliša i energetske učinkovitost. U proces izrade Strategije (Plana) uvrštene su potrebe civilnog društva, udruga i neprofitnih organizacija sukladno njihovim interesima i područjima djelovanja.

Tendencija je Općine Satnica Đakovačka uravnotežen razvoj ruralnog prostora. Daljnji razvoj zasnivamo na projektima koji će u konačnici imati svrhu očuvanja okoliša, pažljivu uporabu obnovljivih izvora energije te uporabu prirodnih resursa. Europski zeleni plan nova je strategija rasta Europe, a cilj je da Europa do 2050. postane prvi klimatski neutralan kontinent na svijetu. Financirat će se ulaganje u tehnologije prihvatljive za okoliš, poticanje industrija na inovacije, uvođenje čišćih, jeftinijih i zdravijih oblika privatnog i javnog prijevoza, povećanje energetske učinkovitosti zgrada, zbrinjavanje otpada i podizanje svijesti građana o smanjenju količine otpada i o neophodnom razvrstavanju otpada koji je ujedno i vrijedan resurs za daljnju preradu.

U promatranom razdoblju Općina Satnica Đakovačka postat će energetski neovisna iskorištavajući sve dostupne resurse. Poticat ćemo postavljanje sunčanih elektrana na javnim zgradama i izgradnju solarnih elektrana, što je smjer u kojem ide i Republika Hrvatska kroz svoje zakonodavne akte usklađene s europskim direktivama. Green New Deal za Hrvatsku opsežan je paket zakonodavnih rješenja, financijskih instrumenata i regulatornih alata koji bi trebali omogućiti da Europska unija ubrza svoju tranziciju prema dekarbonizaciji i maksimalnom smanjenju negativnih utjecaja na klimu. Europa želi industriju koja postaje zelenija, kružna i sve više digitalna, ali koja pritom zadržava svoju konkurentnost na globalnoj razini. Te će promjene zahtijevati prilagodbu i preobrazbu naše industrije, poticati projekte koji će ojačati MSP-ove (mikro, male i srednje poduzetnike) i omogućiti im da ostanu održivi i konkurentni na europskom i globalnom tržištu.

Općina Satnica Đakovačka veću brigu posvetit će ulaganju u društvo na način da će poticati obrazovanje, usavršavanje i prekvalifikaciju prema potrebama tržišta rada i novim standardima zanimanja. Potrebno je osigurati sredstva i infrastrukturu za uspješnije djelovanje neprofitnih organizacija. Veliki naglasak stavljamo na projekte očuvanja i upoznavanja okoliša u smjeru razvoja različitih oblika turizma što će biti nova djelatnost na području Općine Satnica Đakovačka. Općina Satnica Đakovačka prema tome mora ići u ovom smjeru i planirati razvojne projekte koji će se moći financirati iz fondova EU-a.

S poštovanjem,

Željko Šimić, općinski načelnik Općine Satnica Đakovačka

# Uvodne postavke i metodološki okvir

Cilj je Strategije razvoja Općine Satnica Đakovačka napraviti temelj za daljnji razvoj u cilju stvaranja poželjnog mjesta za život s viskom kvalitetom života koja podrazumijeva osiguranje cjelokupne društvene, komunalne i socijalne infrastrukture.

Strategija razvoja Općine Satnica Đakovačka za razdoblje 2024. – 2028. godine dokument je na kojem se temelji razvoj ove lokalne samouprave. Strateškim dokumentom donosi se vizija razvoja jedinica lokalne samouprave koja odražava najbolju moguću budućnost koja se može predvidjeti, što ona želi postići i kako će jedinica lokalne samouprave izgledati kada ostvari postavljene ciljeve. Općina Satnica Đakovačka suočena je s brojnim problemima koji su uzrokovani gospodarskom krizom koja je pogodila ionako krhko gospodarstvo. Pored toga, prisutni su procesi starenja stanovništva, iseljavanja mladih i negativnog prirodnog prirasta što je dugoročno gledajući vrlo pogubno za opstojnost. Kako bi se pokrenulo lokalno gospodarstvo te osigurao društveni razvoj i povećala kvaliteta života lokalnog stanovništva, nužno je utvrditi postojeće stanje te jasno definirati razvojne ciljeve i načine njihova ostvarenja. Upravo je ovo svrha izrade Strategije razvoja Općine Satnica Đakovačka za razdoblje 2024. – 2028. godine.

Strategija razvoja Općine Satnica Đakovačka temeljni je planski dokument kojim se određuju strateški ciljevi i prioriteti održivoga gospodarskog i društvenog razvoja Općine. Strategija nastoji osigurati usmjeravanje na razvojno perspektivne potencijale Općine Satnica Đakovačka i njihovo iskorištavanje na najučinkovitiji način, odnosno stvoriti sveobuhvatan razvojni plan Općine za sve ključne sektore i razvojna područja.

Predmetni dokument izrađuje se za razdoblje od 2024 do 2028. godine. To je razdoblje usklađeno s programskim planiranjem na razini Europske unije i Republike Hrvatske, što omogućava lakše povezivanje općinskog razvojnog programa s programskim dokumentima Europske unije i Republike Hrvatske.

Metodološki okvir koji je upotrjebljen za izradu Strategije razvoja Općine Satnica Đakovačka nastojao je obuhvatiti većinu uvriježenih načela kvalitetnog strateškog planiranja, stoga izrada strategije obuhvaća sljedeća poglavlja:

**Analiza/ocjena stanja**

Ovo poglavlje sadrži osnovnu analizu postojećeg stanja s najvažnijim razvojnim obilježjima, trendovima, problemima i potrebama Općine. Analiza/ocjena stanja služi kao podloga za utvrđivanje razvojnih prioriteta, a strukturirana je na sljedeći način:

* Geoprostorna obilježja
* Upravni ustroj
* Stanovništvo
* Infrastruktura
* Gospodarstvo
* Tržište rada
* Obrazovanje
* Ostala društvena infrastruktura.

**SWOT analiza**

U ovom strateškom dokumentu utvrđeno je postojeće stanje, prepoznate su glavne snage i slabosti te prilike i prijetnje s kojima je suočena Općina Satnica Đakovačka. Definirane su razvojne potrebe i prioriteti te načini njihova ostvarenja. Na taj je način olakšano postizanje konsenzusa oko ideja i projekata koji će najviše doprinijeti razvoju lokalne zajednice.

SWOT analiza podrazumijeva istraživanje svih važnijih karakteristika kako unutarnjeg, tako i vanjskog okruženja, sa svrhom identifikacije strateških čimbenika koji će odrediti budućnost Općine. U unutarnjem okruženju identificiraju se snage i slabosti – resursi i kapaciteti na koje se Općina može osloniti u svom razvoju i oni koji ograničavaju ili onemogućuju njezin daljnji razvoj. Vanjsko okruženje sastoji se od prilika i prijetnji – resursa i kapaciteta izvan Općine koji bi mogli biti iskorišteni za daljnji razvoj te oni koji mogu ograničiti razvoj Općine.

**Vizija i strateški ciljevi**

Vizija sadrži sveobuhvatni opis željenog budućeg razvoja Općine koji se želi ostvariti do završetka ovog ciklusa strateškog planiranja. Strateški ciljevi definiraju se na temelju prethodnih analiza i predstavljaju ključni element strateškog programa. Oni moraju biti konkretni, detaljni, fokusirani i dobro definirani, mjerljivi, ostvarljivi, realni u odnosu na resurse i vremenski ograničeni.

**Prioriteti i mjere**

Prioriteti proizlaze iz vizije i razrađuju strateške ciljeve. Mjere su intervencije i aktivnosti u nekom sektoru/području i predstavljaju okvir za pripremu i izradu konkretnih razvojnih projekata. Opis i sadržaj mjere uključuje:

* Naziv
* Povezanost sa strateškim ciljem i prioritetom
* Usklađenost s ciljevima i prioritetima u drugim strateškim dokumentima i programima (županijskim, nacionalnim i sektorskim te programima EU-a)
* Svrhu, cilj i obrazloženje
* Rezultat i razvojni učinak
* Nositelje, korisnike i ciljne skupine
* Mehanizme provedbe
* Okvirna financijska sredstva i njihove izvore
* Razdoblje provedbe
* Pokazatelje za praćenje rezultata i razvojnih učinaka.

Jedno je od temeljnih načela politike regionalnog razvoja načelo partnerstva i suradnje među javnim, privatnim i civilnim sektorom. Ono podrazumijeva suradnju među tijelima državne uprave, jedinicama područne (regionalne) samouprave, jedinicama lokalne samouprave, gospodarskim subjektima, znanstvenom zajednicom, socijalnim partnerima i organizacijama civilnoga društva.

U procesu izrade ovog dokumenta pri Općini je formiran radni tim za izradu, uvažene su željene smjernice lokalne samouprave za određivanje strateških ciljeva i prioriteta te se slijedila zadana metodologija za izradu strategije razvoja. Konačni izgled dokumenta proizašao je na temelju analiza postojećeg stanja, smjernica nositelja lokalne političke vlasti, ali i brojnih prijedloga i rasprava radnog tima te prijedloga i sugestija drugih dionika dobivenih tijekom izrade.

Legitimnost razvojnoj strategiji daje Općinsko vijeće koje usvaja dokument, a nakon usvajanja potrebno je započeti s provedbom preporučenih aktivnosti u najkraćem vremenskom roku. Implementacija projektnih aktivnosti zahtijeva prethodno proračunsko planiranje kako bi se osigurala potrebna sredstva za provedbu konkretnih mjera odnosno projekata, a koji će biti u funkciji ostvarenja strateških ciljeva. Stoga se preporučuje izrada dodatnih operativnih dokumenata kako bi se dodatno osigurala efikasna provedba strateških aktivnosti.

Strateški razvojni program Općine Satnica Đakovačka polazi od analize postojećeg stanja kroz koje se pokušalo identificirati probleme i izazove te sukladno njima definirati budući razvoj Općine.

Kvalitetan radni tim, partnerstva i uključivanje što više relevantnih dionika ključni su za izradu kvalitetnih strateških dokumenata. Partnerstvo ključnih dionika, s općinskim načelnikom kao predsjednikom, najvažnije je tijelo prilikom izrade ovog dokumenta.

U fazi izrade i provedbe Strategije razvoja Općine Satnica Đakovačka uključeni su svi bitni dionici za izradu pri čemu se poštuju ova načela:

* Realnost
* Konsenzus
* Jednakost
* Transparentnost

Cjelokupni proces izrade strategije temelji se na partnerskom pristupu, jednom od osnovnih načela politike regionalnog razvoja. Općina Satnica Đakovačka imenovala je radnu skupinu za izradu strategije u čijem su sastavu uključeni svi dionici zajednice. Zadatak je radne skupine savjetovati, predlagati i usmjeravati izradu strategije. Uz radnu skupinu, u izradi Strategije razvoja Općine Satnica Đakovačka sudjelovali su i stručnjaci angažirani kao tehnička pomoć.

Početkom 2024. godine Općina Satnica Đakovačka uputila je poziv svim zainteresiranim građanima, poduzetnicima, obrtnicima, OPG-ovima, udrugama i ostalim zainteresiranim da prijave svoje projektne ideje i razvojne projekte koje mogu doprinijeti gospodarskom, društvenom i infrastrukturnom razvoju te podizanju kvalitete života stanovnika na području Općine Satnica Đakovačka.

U prvoj polovici 2024. godine održana je tematska radionica pod nazivom „Strategija razvoja Općine Satnica Đakovačka“ na kojoj su građanima i ostalim zainteresiranim sudionicima predstavljeni pristigli projektni prijedlozi, a ujedno im je dana mogućnost dodatne prijave projektnih ideja.

Na službenim stranicama Općine Satnica Đakovačka objavljen je pregled prepoznatih snaga, slabosti, prilika i prijetnji za područje Općine, kao i prijedlog prioriteta i mjera, te je upućen poziv zainteresiranim dionicima da iznesu svoje komentare. Završnu verziju Strategije razvoja Općine Satnica Đakovačka usvojilo je Općinsko vijeće u prvoj polovici 2024. godine.

1. **Obilježja općine**

**3.1. Prostorno teritorijalni podaci Osječko-baranjske županije i Općine Satnica Đakovačka**

Osječko-baranjska županija nalazi se u istočnom dijelu Republike Hrvatske. Sjeverno graniči s Republikom Mađarskom, istočno s Republikom Srbijom, a četiri su susjedne županije Virovitičko-podravska, Požeško-slavonska, Brodsko-posavska i Vukovarsko-srijemska. S obzirom na osobitosti, Županija pripada skupini županija sjeveroistočne Hrvatske s kojima čini prostorno plansku cjelinu Istočne Hrvatske. Za ovu su cjelinu osobito značajni riječni tokovi Dunava, Drave i Save. Osječko-baranjska županija obuhvaća krajeve oko donjeg toka rijeke Drave prije njezina utoka u Dunav kod Aljmaša tj. cijelu hrvatsku Baranju i dio Slavonije koji gravitira gradu Osijeku. Područje Županije pretežito je ravničarsko i pogoduje razvitku poljoprivrede. Proizvodni kapaciteti u primarnom dijelu poljoprivrede svrstavaju Osječko-baranjsku županiju u najkvalitetniji dio hrvatske žitnice. Od ukupne površine Županije poljoprivredne površine čine 58 %, a šume 20 %. Obradive poljoprivredne površine na području Županije omogućuju intenzivnu poljoprivrednu proizvodnju, kao i proizvodnju na ekološkim načelima. Osječko-baranjska županija podijeljena je na sedam gradova i 35 općina.

Klima područja Osječko-baranjske županije određena je mješavinom utjecaja euroazijskog kopna, Atlantika i Sredozemlja. Prema Koeppenovoj klasifikaciji radi se o umjereno toploj, kišnoj klimi, bez značajnijih sušnih razdoblja, s oborinama jednoliko raspodijeljenim tijekom godine. Srednja godišnja temperatura je 10 °C. Srednja mjesečna temperatura varira od -1 do 21 °C, s najhladnijim razdobljem u siječnju, kada minimalne temperature mogu biti i ispod -25 °C te najtoplijim razdobljem u srpnju i kolovozu, kada maksimalne temperature prelaze 40 °C. Prosječna mjesečna relativna vlažnost zraka kreće se od 73 do 90 % s maksimumom u siječnju i minimumom u srpnju.

Prosječne godišnje količine oborina variraju na području OBŽ, a kreću se od 609 mm (na području Dalja) do 792 mm (na području Feričanaca). Oborine tijekom godine imaju maksimum u lipnju, sekundarni maksimum u studenome, bez izrazito sušnih mjeseci. Za Županiju, ali i Hrvatsku u cjelini, od izrazite je važnosti raspored oborina u vegetacijskom razdoblju, koji je gotovo optimalan uz uobičajena odstupanja.

Srednji broj dana sa snježnim pokrivačem je između 30 i 40 te s maksimalnom debljinom snježnog pokrova oko 50 cm. Značajan podatak za poljoprivrednu proizvodnju je da razdoblje bez mraza traje od lipnja do rujna.

Vjetrovi su u prosjeku slabi, a njihovi smjerovi promjenjivi. Na području Osječko-baranjske županije, odnosno na širem području istočne Slavonije, može se godišnje očekivati prosječno 1.800 do 1.900 sati sijanja sunca, a u vegetacijskom razdoblju od 1.290 do 1.350 sati.

Područje Općine Satnica Đakovačka pripada geografskom području Istočne Hrvatske, njezinom središnjem dijelu, ali ujedno i brežuljkastom i prigorskom dijelu ovog najvećim dijelom nizinskog prostora Republike Hrvatske. Kao dio prostora Osječko-baranjske županije Općina Satnica Đakovačka pripada njezinom južnom dijelu, s udjelom od svega 1,94 % prostora Županije. U odnosu na prostorni i geografski položaj Općina Satnica Đakovačka pripada prostoru koji dijelom pripada Đakovačkom lesnom platou, a koji prelazi u prigorja Krndije i Dilja na zapadu. Općina Satnica Đakovačka u prostoru je koji na sjeveru okružuje prostor Općine Drenje, na zapadu prostor Općine Levanjska Varoš, na jugu Općina Trnava, na jugu i jugoistoku Grad Đakovo, a na sjeveroistoku Općina Gorjani.

Područjem Općine Satnica Đakovačka prolazi trasa državne ceste DC515 koja povezuje prometni čvor Đakovo i Našice te predstavlja okosnicu budućeg razvoja Općine. Dodatan poticaj mogućem razvoju daje izgradnja autoceste A5 (koridor Vc) na koju se područje Općine priključuje preko čvora „Đakovo“, udaljenog od općinskog centra cca 5 km. Naselja Satnica Đakovačka i Gašinci povezuje županijska cesta ŽC4129. Odlukama Općinskog vijeća kroz godine je povećan broj nerazvrstanih cesta na području Općine Satnica Đakovačka. Nerazvrstane ceste definirane su Zakonom o cestama.

Općina Satnica Đakovačka smještena je u sjeveroistočnom dijelu Republike Hrvatske, odnosno u južnom dijelu Osječko-baranjske županije. Površina Općine iznosi 78,95 km², što iznosi 1,94 % površine Osječko-baranjske županije. Općinu čine dva naselja – Satnica Đakovačka i Gašinci, s naseljem Satnica Đakovačka kao općinskim središtem.

**3.2. Socio-demografska struktura**

Prema podacima Državnog zavoda za statistiku, dobivenima iz popisa stanovništva iz 2021. godine, na području Općine Satnica Đakovačka živi 1775 stanovnika. U usporedbi s podacima prijašnjih popisa stanovništva primjetan je pad broja stanovništva od 2001. godine.

Prema zadnjem popisu stanovništva iz 2021.godine naselje Satnica Đakovačka ima 1223 stanovnika, dok naselje Gašinci ima 552 stanovnika. Najveći pad broj stanovnika zabilježen je u razdoblju 2001. do 2011. kada se broj stanovnika smanjio ukupno za 449 stanovnika.

**Tablica: Popis stanovnika po spolu**

|  |  |  |  |
| --- | --- | --- | --- |
| **Broj stanovnika** | **Općina Satnica Đakovačka** | **Naselje Satnica Đakovačka** | **Naselje Gašinci** |
| Ukupno stanovnika | 1775 | 1223 | 552 |
| Ukupno žene | 862 | 603 | 259 |
| Ukupno muškarci | 913 | 620 | 293 |

Prema podacima iskaznim u tablici vidljivo je da je približno jednak broj muškaraca i žena na području Općine Satnica Đakovačka.

**3.3. Društvena i obrazovna struktura i zaposlenost**

Prema posljednjim podacima iz ožujka 2024. godine broj zaposlenih u pravnim osobama na području Općine Satnica Đakovačka iznosi 288 stanovnika.

Općina Satnica Đakovačka osnivač je Dječjeg vrtića „Petar Pan Satnica Đakovačka“ (dalje u tekstu Dječji vrtić). Dječji vrtić osnovan je odlukom Općinskog vijeća Općine Satnica Đakovačka dana 27. studenoga 2019. godine, a s radom je započeo dana 31. kolovoza 2020. godine. Sjedište je Dječjeg vrtića na adresi Ante Starčevića 26. Dječji vrtić ima jednu mješovitu skupinu te provodi program predškole. Program predškole provodi se i u naselju Gašinci u prostorijama Područne škole Gašinci.

Trenutno Dječji vrtić pohađa ukupno 26 djece, ukupno je 8 polaznika predškole u Satnici Đakovačkoj te 5 polaznika predškole u naselju Gašinci.

Na području Općine Satnica Đakovačka jedna je matična osnovna škola u naselju Satnica Đakovačka koju pohađa 136 učenika, dok je područna škola u naselju Gašinci koju pohađaju učenici od 1. do 4. razreda, njih ukupno 23.

Do 2014. godine na području Općine Satnica Đakovačka ustrojene su bile dvije područne osnovne škole, jedna u naselju Gašinci, druga u naselju Satnica Đakovačka. Godine 1971. pripala je Osnovnoj školi Ivan Goran Kovačić u Đakovu te se nastava održavala u naselju Satnica Đakovačka, dok su učitelji dolazili iz Đakova. Od 1981. godine škola je pripala Osnovnoj školi „Maršal Tito“ u Đakovu. Tijekom godina škola je nekoliko puta mijenjala ime. Tako je osnovna škola nosila naziv „Sjever“ i „Josipa Antuna Čolnića“. Odlukom Općinskog vijeća Općine Satnica Đakovačka 2014. godine usvojena je odluka kojom se dopušta novoustrojenoj osnovnoj školi uporaba naziva „Satnica Đakovačka“.

Nastavno sportska dvorana u naselju Satnica Đakovačka svečano je otvorena dana 16. svibnja 2019. godine.

**3.4. Zdravstvena infrastruktura**

Na području Općine Satnica Đakovačka nije organizirana primarna zdravstvena zaštita niti postoji ustanova zdravstvene zaštite. Mještani usluge primarne zdravstvene zaštite dobivaju u gradu Đakovu. Specijalistički pregledi obavljaju se u Našicama, Osijeku i Slavonskom Brodu. U naselju Satnica Đakovačka postoji ljekarna. Postoje izgrađene prostorije za ordinaciju opće prakse i stomatološku ordinaciju na adresi Braće Radića 3 u Satnici Đakovačkoj.

U naselju Gašinci postoji veterinarska ambulanta što je važno s obzirom na to da je na području Općine Satnica Đakovačka stočarstvo jedna od značajnijih gospodarskih djelatnosti.

**3.5. Kulturna, sportska i društvena infrastruktura**

**Kulturnu infrastrukturu** čine dva kulturno umjetnička društva koja djeluju na području Općine Satnica Đakovačka. U naselju Satnica Đakovačka djeluje **Kulturno umjetničko društvo „Sloga“**. Ovo društvo osnovano je 1996. godine i djeluje bez prestanaka do danas te broji približno 80 članova. Društvo je postavilo visoke standarde plesa, organizacije, čuvara i promotora kulturne baštine Satnice Đakovačke i cijele Slavonije. Njeguje izvorni slavonski folklor, pjesmu, ples, običaje i štuje tradicijsku nošnju svoga kraja. Izvode običaje povodom Ivan-dana, svatovske običaje, pjesme i plesove Posavine, starogradske pjesme i plesove te bunjevačke plesove. Društvo slovi za jedno od najboljih društava na području Đakovštine. Društvo se služi prostorijama u vlasništvu Dobrovoljnog vatrogasnog društva Satnica Đakovačka za održavanje proba i ostalih aktivnosti. Izuzetno je aktivno te tijekom godine održava brojne nastupe i gostovanja u Hrvatskoj i inozemstvu (Litva, Švicarska, Španjolska). U sklopu društva djeluje tamburaška sekcija, dječja i odrasla skupina plesača te sekcija mažoretkinja. Rad ovog društva prepoznaju nadležna ministarstva, sponzori i ostale institucije koje sufinanciraju njihove projekte.

**Kulturno umjetničko društvo „Ledina“** osnovano je 1997. godine i djeluje neprekidno. Društvo djeluje u naselju Gašinci. Tijekom minulih, nadasve uspješnih godina rada na izučavanju i njegovanju naše kulturne baštine društvo je promicalo i njegovalo stare običaje i tradiciju. Broji 80-ak aktivnih članova koji djeluju u pet sekcija, a to su dječja folklorna sekcija, srednja folklorna sekcija, odrasla folklorna sekcija, dječja tamburaška sekcija i odrasla tamburaška sekcija. Društvo je nastupalo na svim važnijim smotrama u Slavoniji, ali i širom Hrvatske te u inozemstvu (Makedonija, Češka, Bosna i Hercegovina). Osim brojnih nastupa izvan Gašinaca društvo je svake godine organizator brojnih aktivnosti u selu. Za svoj rad društvo se služi prostorijama u vlasništvu Općine Satnica Đakovačka, odnosno Društvenim domom u naselju Gašinci.

**Sportsku infrastrukturu** na području Općine Satnica Đakovačka čine:

* Nogometni klub „Mladost“ iz Satnice Đakovačke
* Nogometni klub „HOŠK“ Gašinci
* Ženski kuglački klub „Satnica Đakovačka“
* Ženski kuglački klub „Gašinci“

**Nogometni klub „HOŠK“ Gašinci** osnovan je 13. ožujka 1976. godine. Inicijator i osnivač kluba bio je Stipan Perić koji je također predložio ime kluba i boje dresova – crveno-bijelo-plave. Uz seniorske kategorije trenutačno ne postoje mlađe kategorije kluba u službenim natjecanjima. Trenutačno se natječu u 2. Županijskoj nogometnoj ligi Osječko-baranjske županije nogometnog središta Đakovo. Nogometni teren i prostorije kojima se koriste za rad u vlasništvu su Općine Satnica Đakovačka.

**Nogometni klub „Mladost“** iz Satnice Đakovačke osnovan je 1935. godine. Prostorije u kojima djeluju i nogometno igralište u vlasništvu su Općine Satnica Đakovačka. U svojoj dugogodišnjoj povijesti neprekidno se natjecao u ligama nogometnog središta Đakovo, a u novije doba natječe se u 1. Županijskoj nogometnoj ligi Osječko-Baranjske županije.

U klubu se redovno natječu 3 selekcije (pioniri, juniori, seniori), a u zadnje dvije godine postoji i selekcija limača u kojoj treniraju i igraju djeca od 8 do 11 godina. Klub se bazirao na radu s mladima iz obaju naselja (Satnice Đakovačke i Gašinaca).

**Ženski kuglački klub „Satnica Đakovačka“** osnovan je u prosincu 2015. godine. Svoje treninge održavaju u Đakovu s obzirom na to da u Općini Satnica Đakovačka nema adekvatnog prostora.

**Ženski kuglački klub „Gašinci“** osnovan je u studenom 2022. godine. Ovo je najmlađa sportska udruga na području Općine Satnica Đakovačka. Svoje treninge također održavaju u Đakovu s obzirom na to da u Općini Satnica Đakovačka nema adekvatnog prostora.

Na području Općine Satnica Đakovačka dvije su udruge koje djeluju u području lovstva: **Lovačko društvo Fazan** djeluje u naselju Satnica Đakovačka i **Lovačko društvo Vepar** koje djeluje u naselju Gašinci.

Na području Općine Satnica Đakovačka djeluju dva dobrovoljna vatrogasna društva: **Dobrovoljno vatrogasno društvo Satnica Đakovačka i Dobrovoljno vatrogasno društvo Gašinci.** Vatrogasni dom Dobrovoljnog vatrogasnog društva Satnica Đakovačka u vlasništvu je DVD-a, dok je vatrogasni dom Dobrovoljnog vatrogasnog društva Gašinci u vlasništvu Općine Satnica Đakovačka.

**Udruga žena „Cicika“** djeluje na području Općine Satnica Đakovačka od ožujka 2014. godine. Za rad se služi prostorijama u vlasništvu Općine Satnica Đakovačka. Udruga broj 15 članova. Cilj je ove udruge poboljšanje položaja žena i obitelji, očuvanje starih običaja, društvenih igara i plesa sela Satnica Đakovačka, zalaganje za promicanje ljudskih prava, sudjelovanje u humanitarnim akcijama, pomoć socijalno ugroženim obiteljima, starima i nemoćnima te osobama s invaliditetom.

Udruga niz godina za redom uspješno provodi projekte pomoći starima i nemoćnima te zapošljava dugotrajno nezaposlene žene u okviru projekta.

Na području Općine Satnica Đakovačka djeluje i **Udruga umirovljenika „Satnica Đakovačka“**.

**3.6. Manifestacije na području Općine Satnica Đakovačka**

Na području Općine Satnica Đakovačka održava se jedna kulturno-umjetnička manifestacija:

**SATNICA U IGRI, PJESMI I PLESU.** Manifestacija je to koju organizira Kulturno umjetničko društvo „Sloga“ iz Satnice Đakovačke. Održava se svake godine prvi petak i subotu u lipnju. Manifestacija se održava dva dana; prvi dan su nastupi odraslih gostujućih folklornih društava, a drugi su dan natjecanja u starinskim dječjim igrama te nastupi dječjih folklornih skupina. Prije folklornih nastupa održava se povorka svih sudionika od škole do ljetne pozornice. Od 2015. godine kao dodatak ovom kulturno-umjetničkom dijelu manifestacija ima i jedan gospodarski dio. Radi se o izložbenim štandovima postavljenima na putu do pozornice na kojoj se održavaju nastupi folklornih društava. Na štandovima izlažu domaće udruge i proizvođači te pozvani gosti.

**ADVENT U OPĆINI SATNICA ĐAKOVAČKA** manifestacija je koja se održava od prosinca 2021. godine. Manifestaciju uz financijsku podršku Općine Satnica Đakovačka organiziraju sve udruge koje djeluju na području Općine Satnica Đakovačka. Program manifestacije obuhvaća kulturni dio, zabavni dio i gastronomski dio. Uz udruge s područja Općine Satnica Đakovačka u organizaciji sudjeluju i Osnovna škola Satnica Đakovačka, Područna škola Gašinci te Dječji vrtić Petar Pan Satnica Đakovačka.

**3.7. Prometna infrastruktura**

Prostor Općine Satnica Đakovačka specifičan je po tome što je naseljen centralni i istočni dio Općine, dok zapadni dio ima posebnu namjenu u okviru koje nema ni javnih prometnica. Na području Općine Satnica Đakovačka prisutne su samo cestovne prometnice, od kojih je najznačajnija državna cesta D515 koja povezuje gradove Đakovo i Našice. Dva naselja na području Općine Satnica Đakovačka povezana su trasom županijske ceste Ž4129. Veza s užim okruženjem ostvarena je mrežom županijskih i lokalnih cesta.

Bitno je naglasiti i da je u blizini naselja Satnica Đakovačka smještena autocesta Zagreb – Osijek što doprinosi vrlo dobrom smještajnom i prometnom položaju Općine. Osnovni problemi postojeće cestovne mreže vezani su prvenstveno za modernizaciju svih asfaltiranih cesta, pri čemu se to odnosi na trase lokalnih cesta. Kako se prometna veza realizira samo putem cestovne mreže, za komunalni standard zone promatranog prostora vrlo je značajan i javni autobusni prijevoz putnika koji treba organizirati u skladu s potrebama stanovnika.

**Tablica Državne, županijske i lokalne ceste koje prolaze kroz Općinu Satnica Đakovačka**

|  |  |  |  |
| --- | --- | --- | --- |
| Redni broj | Broj ceste | Opis dionice | Duljina u km |
| Državne ceste | | | |
| 1. | 515 | Našice (D2) – Đakovo (D7) | 6200 m |
| Županijske ceste | | | |
| 1. | 4128 | Josipovac Punitovački (ŽC4106) – Satnica Đakovačka (DC515) | 1420 m |
| 2. | 4129 | Satnica Đakovačka (DC515) –  Kondrić (DC38) | 9600 m |
| Lokalne ceste | | | |
| 1. | 44124 | Kućanci Đakovački (ŽC4118) – Gašinci (ŽC4129) | 1800 m |
| 2. | 44125 | Gašinci (ŽC4129) – Selci Đakovački(DC38)  (D38) | 1420 m |

Izvor: Prostorni plan Općine Satnica Đakovačka

**3.7.1. Nerazvrstane ceste**

Nerazvrstane ceste one su ceste koje se upotrebljavaju za promet vozilima i koje svatko može slobodno upotrebljavati na način i pod uvjetima određenima Zakonom i drugim propisima, a koje nisu razvrstane kao javne ceste. Po pravnom statusu nerazvrstana je cesta javno dobro u općoj uporabi u vlasništvu jedinice lokalne samouprave na čijem se području nalazi. Općinsko vijeće odlukom određuje nerazvrstane ceste te se po tom mijenja pravni status određene katastarske čestice. Na području Općine Satnica Đakovačka nalaze se sljedeće nerazvrstane ceste koje su u neotuđivom vlasništvu Općine Satnica Đakovačka:

**Tablica Nerazvrstane ceste na području Općine Satnica Đakovačka**

1. Katastarska općina Satnica Đakovačka

|  |  |  |  |  |  |
| --- | --- | --- | --- | --- | --- |
| Redni broj | kč.br. | Katastarska općina | ZK uložak | Oznaka zemljišta | Površina m² |
| 1. | 790 | Satnica Đakovačka | 1965 | Put | 1498 |
| 2. | 577 | Satnica Đakovačka | 2121 | Put | 875 |
| 3. | 1166 | Satnica Đakovačka | 1970 | Put | 2381 |
| 4. | 1206 | Satnica Đakovačka | 1971 | Put | 1458 |
| 5. | 1222 | Satnica Đakovačka | 1978 | Put | 3905 |
| 6. | 1229 | Satnica Đakovačka | 1979 | Put | 2023 |
| 7. | 1242 | Satnica Đakovačka | 1980 | Put | 1305 |
| 8. | 1425 | Satnica Đakovačka | 1623 | Put | 11971 |
| 9. | 1415 | Satnica Đakovačka | 1984 | Put | 6696 |
| 10. | 1456 | Satnica Đakovačka | 1985 | Put | 741 |
| 11. | 1384 | Satnica Đakovačka | 1987 | Bedem | 1933 |
| 12. | 1902 | Satnica Đakovačka | 2025 | Put | 1700 |
| 13. | 1752 | Satnica Đakovačka | 2041 | Put | 3530 |
| 14. | 1805 | Satnica Đakovačka | 1951 | Put | 7725 |
| 15. | 2280 | Satnica Đakovačka | 1926 | Put | 5915 |
| 16. | 2283/3 | Satnica Đakovačka | 2399 | Put | 1963 |
| 17. | 1270 | Satnica Đakovačka | 1981 | Put | 3473 |
| 18. | 93 | Satnica Đakovačka | 1488 | Put | 1415 |
| 19. | 158 | Satnica Đakovačka | 1757 | Put | 1978 |
| 20. | 39 | Satnica Đakovačka | 1382 | Put | 1382 |
| 21. | 1748 | Satnica Đakovačka | 1936 | Put | 12036 |
| 22. | 1800 | Satnica Đakovačka | 2023 | Put | 5027 |
| 23. | 2049 | Satnica Đakovačka | 1995 | Put | 6416 |
| 24. | 1830 | Satnica Đakovačka | 2024 | Put | 2653 |
| 25. | 2027 | Satnica Đakovačka | 1994 | Put | 5258 |
| 26. | 1967 | Satnica Đakovačka | 1991 | Put | 3376 |
| 27. | 2109 | Satnica Đakovačka | 1959 | Put | 6501 |
| 28. | 1864 | Satnica Đakovačka | 2268 | Put | 4661 |
| 29. | 241 | Satnica Đakovačka | 1870 | Put | 1095 |
| 30. | 460 | Satnica Đakovačka | 1873 | Put | 5181 |
| 31. | 1528 | Satnica Đakovačka | 1986 | Put | 1819 |
| 32. | 1539 | Satnica Đakovačka | 1989 | Put | 1425 |
| 33. | 1598 | Satnica Đakovačka | 2015 | Put | 3622 |
| 34. | 1664 | Satnica Đakovačka | 2017 | Put | 7224 |
| 35. | 966 | Satnica Đakovačka | 1966 | Put | 1187 |
| 36. | 2233 | Satnica Đakovačka | 2002 | Put | 1408 |
| 37. | 1608 | Satnica Đakovačka | 2016 | Put | 3647 |
| 38. | 2077 | Satnica Đakovačka | 1997 | Put | 7416 |
| 39. | 2067 | Satnica Đakovačka | 1996 | Put | 3867 |
| 40. | 860 | Satnica Đakovačka | 332 | Put | 5454 |
| 41. | 825 | Satnica Đakovačka | 331 | Put | 2922 |
| 42. | 741 | Satnica Đakovačka | 938 | Put | 24021 |
| 43. | 1525 | Satnica Đakovačka | 1490 | Put | 3226 |
| 44. | 723 | Satnica Đakovačka | 464 | Put | 1036 |
| 45. | 2017 | Satnica Đakovačka | 1993 | Put | 12629 |
| 46. | 893 | Satnica Đakovačka | 24 | Put | 2545 |
| 47. | 895 | Satnica Đakovačka | 25 | Put | 1503 |
| 48. | 891 | Satnica Đakovačka | 23 | Put | 1499 |
| 49. | 917 | Satnica Đakovačka | 28 | Put | 1539 |
| 50. | 2017 | Satnica Đakovačka | 1993 | Put | 12629 |
| 51. | 419 | Satnica Đakovačka | 571 | Ulica | 1825 |
| 52. | 1786\* | Satnica Đakovačka | 2022 | Put | 6742 |
| 53. | 1270 | Satnica Đakovačka | 1981 | Put | 3473 |

2. Katastarska općina Gašinci

|  |  |  |  |  |  |
| --- | --- | --- | --- | --- | --- |
| Redni broj | kč.br. | Katastarska općina | ZK uložak | Oznaka zemljišta | Površina m² |
| 1. | 927  (stara kč. br. 538) | Gašinci | 1080 | Put | 18034 |
| 2. | 999 | Gašinci |  | Put Botur |  |
| 3. | 1011 | Gašinci |  | Put za Selce |  |
| 4. | 137  (stara kč. br. 1774/2) | Gašinci | 989 | Put | 3735 |
| 5. | 1890/1 | Gašinci |  | Put u Nabrđe |  |
| 6. | 1890/2 | Gašinci |  | Put u Nabrđe |  |
| 7. | 1902 | Gašinci |  | Put Ozrnja |  |
| 8. | 2363/1 | Gašinci |  | Put |  |
| 9. | 1022/1 | Gašinci |  | Put u Đakovo |  |
| 10. | 1191 | Gašinci | 550 | Put | 238 |
| 11. | 669 | Gašinci | 1043 | Put | 2239 |
| 12. | 1015 | Gašinci | 1086 | Put | 5591 |
| 13. | 1004 | Gašinci | 1085 | Put | 5456 |
| 14. | 946 | Gašinci | 1084 | Put | 1150 |
| 15. | 959 | Gašinci | 1083 | Put | 3226 |
| 16. | 938 | Gašinci | 1082 | Put | 2194 |
| 17. | 871 | Gašinci | 1081 | Put | 479 |
| 18. | 887 | Gašinci | 1078 | Put | 928 |
| 19. | 878 | Gašinci | 1077 | Put | 1725 |
| 20. | 808 | Gašinci | 1073 | Put | 6093 |
| 21. | 726 | Gašinci | 1072 | Put | 1733 |
| 22. | 899 | Gašinci | 1079 | Put | 1710 |
| 23. | 682 | Gašinci | 1041 | Put | 1115 |
| 24. | 686 | Gašinci | 1042 | Put | 2120 |
| 25. | 700 | Gašinci | 1040 | Put | 210 |
| 26. | 463 | Gašinci | 1033 | Put | 6351 |
| 27. | 468 | Gašinci | 1034 | Put | 2786 |
| 28. | 64 | Gašinci | 1030 | Put | 790 |
| 29. | 347 | Gašinci | 1016 | Ulica | 2584 |
| 30. | 343 | Gašinci | 1015 | Ulica | 3064 |
| 31. | 1072 | Gašinci | 1017 | Put | 4874 |
| 32. | 264 | Gašinci | 1010 | Put | 488 |
| 33. | 1588 | Gašinci | 994 | Put | 3179 |
| 34. | 1249 | Gašinci | 993 | Put | 3247 |
| 35 | 1224 | Gašinci | 992 | Put | 1149 |
| 36. | 1181 | Gašinci | 991 | Put | 6051 |
| 37. | 237 | Gašinci | 990 | Put | 3960 |
| 38. | 137 | Gašinci | 989 | Ulica | 3735 |
| 39. | 1292 | Gašinci | 988 | Put | 13393 |
| 40. | 1366 | Gašinci | 987 | Put | 5047 |
| 41. | 1493 | Gašinci | 905 | Put | 12766 |
| 42. | 1503 | Gašinci | 904 | Put | 6351 |
| 43. | 1646 | Gašinci | 913 | Put | 2214 |
| 44. | 575 | Gašinci | 912 | Put | 16080 |
| 45. | 603 | Gašinci | 911 | Put | 4817 |
| 46. | 593 | Gašinci | 910 | Put | 718 |
| 47. | 740 | Gašinci | 627 | Put | 1413 |
| 48. | 1191 | Gašinci | 550 | Put | 238 |

Podaci koji su upotrebljavani za sastavljanje Jedinstvene baze podataka o nerazvrstanim cestama na području Općine Satnica Đakovačka odluke su Općinskog vijeća Općine Satnica Đakovačka.

\* Izgradnjom nerazvrstane ceste na kč. br. 1786 dijelom su obuhvaćene kč. br. 1785/1, 272, 1142, u ko. Satnica Đakovačka. Navedene čestice su redom:

* Kč. br. 272, k. o. Satnica Đakovačka, županijska cesta
* Kč. br. 1785/1, k. o. Satnica Đakovačka – kanal, na kojem Općina Satnica Đakovačka ima pravo građenja
* Kč. br. 1142, k. o. Satnica Đakovačka – državna cesta DC515

Najznačajniji prirodni resurs na području Općine Satnica Đakovačka jest Ciglana koju čine šuma površine 23525 m² i jezero površine 12222 m². U jezeru su se svojevremeno nalazile ribe te su ga često posjećivali ribolovci.

**3.8. Poljoprivredne i šumske površine**

U ukupnoj površini Općine Satnica Đakovačka, prema podacima Katastra najveći udio od 43,96 % imaju poljoprivredne površine (3471,14 ha).

Šume osnovne namjene zauzimaju 790,1 ha, što je ukupno 10,01 % površine Općine Satnica Đakovačka. Šume su zastupljene na zapadnom i južnom dijelu Općine Satnica Đakovačka.

Prema vegetacijskoj karti šuma Slavonije i Baranje na prostoru Općine Satnica Đakovačka zastupljene su šume hrasta lužnjaka i običnoga graba (Carpino betuli – Quercetum roboris), šume hrasta kitnjaka i običnog graba (Querco petraeae – Carpinetum illyrrcum) i submontanske šume bukve (Fagetum illyricum submontanum asperulo – Fagetum Staphyleo – Fagetum luz – Fagetum). Šume Općine Satnica Đakovačka nastale su uglavnom prirodnim putem, dobrog su zdravstvenog stanja i, osim pojedinačnih slučajeva, nema izrazitog sušenja. Prema podacima Hrvatskih šuma na području Općine Satnica Đakovačka prisutne su prirodne mješovite šume hrasta kitnjaka i šume bukve.

**3.9. Građevinsko područje**

Na području Općine Satnica Đakovačka utvrđena su građevinska područja za dva naselja Općine:

* Građevinsko područje naselja Satnica Đakovačka
* Građevinsko područje naselja Gašinci

U izdvojenom građevinskom području izvan naselja proizvodno-poslovne namjene gospodarska zona Satnica Đakovačka dopuštena je gradnja proizvodnih i poslovnih građevina, postrojenja za proizvodnju električne i/ili toplinske energije koja kao resurse rabe obnovljive izvore energije, pomoćnih i pratećih građevina te infrastrukturnih građevina. Također je dopuštena gradnja građevina mješovite namjene.

**3.10. Lovišta i lovne površine**

Prema svojim prirodnim osobinama prostor Općine Satnica Đakovačka pogodan je za lov i lovno gospodarstvo. U njemu su dijelovi pet zajedničkih otvorenih lovišta te jednog državnog lovišta u okviru kojeg se nalazi i jedno uzgajalište divljači.

Državno lovište formirano na području Općine Satnica Đakovačka jest **Vlastito otvoreno lovište br. XIV/1 „Breznica“** koje je ustanovljeno na istočnom dijelu Općine. Ukupna površina iznosi 13.689 ha od kojih je dio u Općini Satnica Đakovačka. Državno se zemljište proteže na 12.231 ha, a privatno na 1.458 ha. Šume i šumsko zemljište protežu se na 9.851 ha, odnosno njihov je udjel 72 % u ukupnoj površini lovišta.

Na prostoru lovišta postoje tri uzgajališta divljači i to: Uzgajalište Kujnjak, Uzgajalište Mačkovac, Uzgajalište Nabrđe. Od njih se na prostoru Općine Satnica Đakovačka nalazi se samo Uzgajalište Nabrđe. Površina je ovog uzgajališta približno 400 ha, a na njemu se uzgajaju jelen lopatar, obična srna, divlja svinja, obični zec, fazan, jazavac i lisica. Poljoprivredne površine nisu zastupljene, već cjelokupno uzgajalište pripada kategoriji šuma i šumskog zemljišta. Matični je proljetni fond sljedeći: divlja svinja – 45 komada, jelen lopatar – 45 komada i srna obična – 24 komada.

Zajednička lovišta formirana na području Općine Satnica Đakovačka jesu:

* Zajedničko lovište br. 7.
* Zajedničko lovište br. 6.
* Zajedničko lovište br. 9.
* Zajedničko lovište br. 4.
* Zajedničko lovište br. 12.

**Zajedničko otvoreno lovište br. 7.** na istoku graniči s lovištem br. 12. i nalazi se sjeverozapadno u odnosu na njega. Zauzima sjeveroistočni dio Općine Satnica Đakovačka.

**Zajedničko otvoreno lovište br. 6** formirano je oko naselja Satnica Đakovačka, sjeverozapadno od grada Đakova. Zauzima istočni dio Općine Satnica Đakovačka. Veličinom od 1.970 ha (površina unutar opisane granice lovišta) ovo lovište dolazi u skupinu manjih lovišta. Teren je pretežito ravničarski s nadmorskim visinama od 100 do 120 m i blago se spušta prema istoku. Od vodotoka i vodnih površina značajniji su vodotoci Blatna voda u zapadnom dijelu i Jošava u istočnom dijelu. Najznačajnija biljna zajednica koja je najzastupljenija u šumskim predjelima ovog lovišta jest šuma hrasta lužnjaka, običnog graba i cera. Cjelokupno lovište veličine je 1.684 ha. Šumsko zemljište i šume prostiru se na 147 ha pa im je udio u površini lovišta 8,7 %. Poljoprivredne površine zauzimaju 1.481 ha (udio od 87,9 % u površini lovišta), a vode (vodotoci, močvare i bare) 31 ha (udio od 1,8 % u površini lovišta). Prema uvjetima u kojima divljač obitava lovište br. 6. spada u panonsko lovište.

**Zajedničko otvoreno lovište br. 9.** zauzima mali dio Općine. Reljef je lovišta razveden, a prostor pripada slijevu rijeke Vuke i slijevu Biđ – Bosut. Izgradnjom kanalske mreže i uređivanjem vodotoka prostor je u hidro melioracijskom smislu uređen te plavljenja više nema, no u proljeće ima duljeg zadržavanja u mikro depresijama. Ukupna površina unutar opisane granice lovišta iznosi 3.210 ha te lovište po ovom kriteriju dolazi u skupinu srednje velikih lovišta. Površina je lovišta 2.630 ha.

**Zajedničko otvoreno lovište br. 4**. formirano je najvećim dijelom na prostoru naselja Selci Đakovački i samo svojim sjevernim dijelom pripada Općini Satnica Đakovačka. Površina unutar opisane granice lovišta je 2.723 ha čime ovo lovište dolazi u skupinu manjih lovišta, ali na njezinu gornju granicu. Površina lovišta iznosi 2.426 ha od kojih na šume i šumsko zemljište otpada 152 ha (udio 6,3 %), poljoprivredne površine zauzimaju 2.174 ha (udio 89,6 %), a vode 100 ha (udio 4,1 %). Reljef je ujednačen s nadmorskim visinama od 100 do 130 m. Teren je blagih nagiba, s južnim, jugozapadnim, sjevernim i zapadnim ekspozicijama. Lovište gravitira u sjevernom dijelu potoku Kaznica, a u jugozapadnom dijelu je jezero Mlinac. Najzastupljenija je biljna zajednica u šumskim kompleksima (sjeverozapadno od naselja Đakovački Selci) ovog lovišta šuma hrasta lužnjaka, običnog graba i cera. Sloj grmlja čine kalina, svib, klen, obična kurika i lijeska. Vrste divljači koje obitavaju u lovištu su obična srna, obični zec, fazan, trčka, divlja svinja, jazavac, lisica i druge. Aktom o ustanovljenju lovišta propisana je vrsta i broj divljači koja prirodno obitava ili se prvenstveno uzgaja kako slijedi: obična srna – 50 grla, obični zec– 90 komada, fazan – 230 kljunova i trčka – 90 kljunova.

**Zajedničko otvoreno lovište br. 12**. Smješteno je sjeverno od Đakova na širem prostoru naselja Tomašanci, Ivanovci, Kuševac. Po veličini površine koju zauzima u Općini Satnica Đakovačka to je malo lovište ove Općine jer se samo mali, zapadni dio, lovišta nalazi unutar granica Općine.

Površina unutar opisane granice lovišta br. 12. jest 2.618 ha, dok je lovna površina 1.590 ha. Prema uvjetima u kojima divljač obitava ovo lovište spada u panonski tip lovišta. Šume i šumsko zemljište zauzimaju 161 ha odnosno imaju udio od 10,1 % u ukupnim površinama

lovišta.

Poljoprivredno se zemljište rasprostire na 1.369 ha (udio od 86,1 % u ukupnim površinama lovišta), a vode na ukupno 60 ha (udio od 3,8 %) od kojih su rijeke na 25 ha, potoci na 15 ha, a kanali na 20 ha. Reljef je nizinski s nadmorskim visinama od 95 do 110 m, a teren se blago spušta od juga prema sjeveru. Hidrografske su prilike povoljne jer se u sjevernom dijelu nalazi kanal Osatina, a na zapadnom je dijelu vodotok Jošava koji je ujedno i granica lovišta. Šumski kompleksi nalaze se na sjeverozapadnom dijelu lovišta u kojima su zastupljene biljne zajednice šuma hrasta lužnjaka i običnoga graba te šuma lužnjaka s velikom žutilovkom i žestiljem. Sloj grmlja vrlo je bujno razvijen s pokrovnošću 30 – 40 %.

**3.11. Poštanski promet**

Poštanski ured smješten je u naselju Satnica Đakovačka. Ovaj poštanski ured ujedno je i odredišni poštanski ured. Radno je vrijeme ureda svakodnevno od 12:30 sati do 15:30 sati. Pošiljke se dostavljaju svaki dan te se svaki dan i otpremaju. Radno vrijeme poštanskog ureda skraćeno je 2014. godine s dotadašnjih 8 (osam) radnih sati na 3 (tri) sata.

**3.12. Vodoopskrba sustav i sustav odvodnje**

Vodoopskrba stanovnika i ostalih korisnika vode na prostoru Općine Satnica Đakovačka riješena je u potpunosti i na zadovoljavajući način u obama naseljima.

Vodoopskrba stanovnika i ostalih korisnika vode na prostoru Općine Satnica Đakovačka riješena je priključkom na vodoopskrbni sustav grada Đakova. Javnim vodoopskrbnim sustavom pokrivena su u potpunosti naselja Satnica Đakovačka i Gašinci.

Na području Općine prisutni su cjevovodi vodoopskrbnog sustava magistralnog i distribucijskog tipa. Duljina javne vodoopskrbne mreže u naseljima Satnica Đakovačka i Gašinci iznosi 25,3 km.

Naselje Satnica Đakovačka priključeno je na grupni vodoopskrbni sustav grada Đakova i vodu dobiva iz njega. Izvorišta su (voda) ovog sustava podzemni vodonosni horizonti zahvaćeni na četirima lokacijama. Najznačajnije je izvorište Trslana koje se sastoji od 7 eksploatacijskih zdenaca. Pomoćna su crpilišta „Pašin bunar“, „Kod bazena“ i „Šumarija“ od kojih samo crpilište Pašin bunar ima perspektivu, dok će ostala dva najvjerojatnije biti napuštena, odnosno zamijenjena novim zdencima na lokaciji Trslana. Dubina je bunara do 70 m. Vodovodna mreža navedenoga grupnog vodoopskrbnog sustava Đakovo napaja vodom grad Đakovo te dijelove općina Strizivojna, Trnava i Satnica Đakovačka. Magistralnim vodoopskrbnim vodom položenim uz prometnicu Đakovo – Satnica Đakovačka spojeno je naselje Satnica Đakovačka na ovaj grupni vodoopskrbni sustav. Promjer je dovodnog (magistralnog) voda Ø 160 mm i to do prvih kuća u naselju od kojih je mreža položena obostrano; zapadnom je stranom ulice vod Ø 140 mm, a istočnom stranom ulice vod promjera Ø 110 mm. Vodovi vodoopskrbe položeni su i u ostalim ulica naselja, pa je mrežom pokriveno cijelo naselje.

Stanovnici koji nisu priključeni ni na jedan od postojećih vodoopskrbnih sustava vodom se opskrbljuju uglavnom iz vlastitih izvorišta što uz neriješeno odvođenje sanitarnih i otpadnih voda predstavlja potencijalnu opasnost za zdravlje. Priključak na sustav odvodnje otpadnih voda za sve mješatne Općine Satnica Đakovačka je besplatan.

**3.13. Plinoopskrba, elektroenergetska mreža i javna rasvjeta**

Na području Općine Satnica Đakovačka izgrađeno je približno 26 km plinovoda zajedno u obama naseljima. Plinska mreža u naselju Gašinci duljine je 11620 m.

Izgrađeni je plinovod tlaka 3 bara od toga:

- PE-HD d = 63 mm, 14.790 m (56 %)

- PE-HD d = 110 mm, 6.780 m (26 %)

- PE-HD d = 160 mm, 4.816 m (18 %)

Distribuciju električne energije na području Općine Satnica Đakovačka obavlja Hrvatska elektro privreda preko svoje distribucijske elektroenergetske mreže.

Naselja Satnica Đakovačka i Gašinci imaju uređenu javnu rasvjetu.

U naselju Satnica Đakovačka izgrađena je energetski učinkovita javna rasvjeta u svim ulicama osim u ulici Šumski put. U naselju Gašinci u svim je ulicama izgrađena energetski učinkovita javna rasvjeta.

Općina Satnica Đakovačka na sve je objekte u vlasništvu Općine Satnica Đakovačka postavila solarne elektrane te je time znatno smanjila troškove potrošnje električne energije.

**3.14. Gospodarenje otpadom**

Općina Satnica Đakovačka ne posjeduje vlastito odlagalište otpada, nego se za svoje potrebe služi odlagalištem Vitika koje je u vlasništvu Grada Đakova. Otpad na području Općine Satnica Đakovačka prikuplja tvrtka Univerzal d.o.o. Đakovo čiji je suvlasnik Općina Satnica Đakovačka. Za sve mještane Općina Satnica Đakovačka osigurala je posude za odvojeno prikupljanje otpada te posudu za kompostiranje. Općina Satnica Đakovačka posjeduje posude zapremnine 1100 litara za organizaciju prikupljanja otpada na „zelenim otocima“. Posjeduje i vlastito mobilno reciklažno dvorište kojim upravlja tvrtka Univerzal d.o.o. Đakovo. Komunalni otpad odvozi se jednom tjedno, dok se papir i plastika odvoze jednom mjesečno. Glomazni otpad prikuplja se organizirano jednom godišnje ili na poziv korisnika. Kontinuirano se provode izobrazno-informativne aktivnosti za mješatne u cilju podizanja svijesti o nužnosti pravilnog odvajanja otpada na kućnom pragu i podizanju svijesti o brizi za očuvanje zdravog i čistog okoliša.

Sukladno očitovanju Ministarstva zaštite okoliša i prostornog uređenja, Uprave za zaštitu prirode, a na temelju Zakona o zaštiti prirode (NN 70/05), na području Općine Satnica Đakovačka nema registriranih zaštićenih dijelova prirode ni u jednoj kategoriji koju predviđa Zakon o zaštiti prirode.

**3.15. Područje posebne namjene**

Na području Općine Satnica Đakovačka nalazi se **vojni poligon „Gašinci**” kao područje posebne namjene sa zaštitnim i sigurnosnim zonama.

Vojni poligon nalazi se u rubnom dijelu Općine zapadno od naselja Gašinci, a unutar Općine obuhvaća površinu od **3.160,11** ha u zasebnoj katastarskoj općini – k. o. Nabrđe. te zauzima ukupno 40,03 % površine Općine Satnica Đakovačka. Manevarska i taktička vježbališta zauzimaju 2100 ha.

Vojni poligon „Gašinci“ središte je za specijalističku obuku. Ima deset strelišta (automatsko-pješačko i tenkovsko, strelište za gađanje ručnom bombom, strelište za instinktivna i situacijska gađanja) i deset vježbališta. Namijenjen je za prihvat, smještaj i potporu postrojbi Oružanih snaga Republike Hrvatske, saveznika i partnera tijekom provedbe pojedinačne obuke, zajedničke obuke, bojnih gađanja te vježbi u terenskim uvjetima. Omogućava provedbu taktičkih vježbi s bojnim gađanjem do razine mehaniziranog voda i taktičkih vježbi do razine satnije. Vojni poligon „Gašinci“ rabila je Hrvatska vojska tijekom većeg dijela Domovinskog rata, odnosno od 19. rujna 1991. kad je oslobođen od Jugoslavenske narodne armije. Do 1995. bio je jedini poligon na kojemu je Hrvatska vojska mogla raditi veća uvježbavanja gađanja, a svojevremeno je služio i kao središte za smještaj prognanika. Vojni poligon „Gašinci“ u velikom je dijelu svojevrsni prirodni rezervat. Unutar poligona nalazi se ograđeni lovački gater veličine oko 400 hektara u kojem pribiva raznovrsna divljač.

Zbog svoje veličine u odnosu na druge vojne poligone najprikladniji je za obuku pojedinaca i manjih skupina. Vojni poligon sadržajno je potpuno prilagođen za pružanje logističke potpore svim postrojbama i korisnicima tijekom mnoštva vježbovnih i edukacijskih događaja te za razne druge aktivnosti, što uključuje smještaj, prehranu, uporabu nastavnih i edukacijskih kapaciteta, skladišta, ali i sanitetsko osiguranje i opskrbu pogonskim gorivima.

**3.16. Kulturna dobra i prirodna baština**

Sukladno dopisu Ministarstva kulture, Konzervatorskog odjela u Osijeku u Registru kulturnih dobara RH za Općinu je Satnica Đakovačka jedino zabilježeno kulturno dobro Arheološko nalazište „Katinska – Gradac“ koje se u Registru kulturnih dobara RH vodi pod br. ROS-662. Arheološko nalazište „Katinska – Gradac“ nije ugroženo kulturno dobro.

Na području Općine Satnica Đakovačka ne nalaze se područja zaštićena na temelju Zakona o zaštiti prirode (Narodne novine broj: 80/13). Unutar prostornog obuhvata predmetnog plana ne nalaze se područja ekološke mreže sukladno Uredbi o proglašenju ekološke mreže (Narodne novine broj: 109/07).

**Tablica Površine na području Općine Satnica Đakovačka**

|  |  |  |  |
| --- | --- | --- | --- |
| Redni  broj | Namjena | Površina | Struktura  (%) |
| 1. | Građevinska područja | 258,51 | 3,27 |
| 2. | Izgrađene strukture izvan građevinskog područja | 11,88 | 0,15 |
| 3. | Poljoprivredno tlo isključivo osnovne namjene – obradivo | 3471,14 | 43,97 |
| 4. | Šume isključivo osnovne namjene | 790,1 | 10,01 |
| 5. | Vodne površine | 146,18 | 1,85 |
| 6. | Ostale površine | 3217,29 | 40,75 |
|  | Ukupno Općina | 7895,10 | 100,00 |

**4. GOSPODARSKA I ADMINISTRATIVNA ANALIZA OPĆINE SATNICA ĐAKOVAČKA**

**4.1. Analiza poduzetništva i obrtništva**

Gospodarska je struktura odraz valorizacije prirodnih potencijala tradicije i sposobnosti ljudskih resursa. Prema podacima Općine u gospodarstvu su zastupljene različite djelatnosti, koje mu daju obilježje heterogenosti. Na području Općine Satnica Đakovačka najveći je broj gospodarskih subjekata u području poljoprivredne proizvodnje.

Iz strukture gospodarstva može se vidjeti da se najveći broj poduzetnika bavi poljoprivredom, a nekoliko je građevinskih tvrtki i obrta za uslužne djelatnosti. Sadašnji stupanj gospodarske razvijenosti Općine Satnica Đakovačka nije zadovoljavajući.

**4.2. Poslovna zona**

Poslovno-gospodarska zona Satnica Đakovačka planirana je prostorno planskim dokumentima na kč. br. 1746. i 1756. u k. o. Satnica Đakovačka i ukupne je površine 23,7458 ha u naravi oranice, poljoprivredne obradive površine. Smještena je uz državnu cestu D515 (Našice – Đakovo) te je udaljena svega 10 km do autoceste A5 Slavonika koja je dio europskog koridora 5c.

U Poslovno-gospodarskoj zoni Satnica Đakovačka nema komunalne infrastrukture (struja, voda, plin, kanalizacija). Posljednjim izmjenama Prostornog plana Općine Satnica Đakovačka planira se izgradnja solarnih elektrana na području cjelokupne površine Poslovno-gospodarske zone Satnica Đakovačka.

**4.3. Turizam**

Općina Satnica Đakovačka nema turističkih lokaliteta. U stalnom je porastu broj smještajnih kapaciteta. Smještajni kapaciteti koji su u nastajanju najviše su apartmani u privatnom vlasništvu. Općina Satnica Đakovačka izgradila je zgradu „Turistički info centar“ koji na raspolaganju ima 16 ležajeva.

Prostor Općine Satnica Đakovačka, prema strateškim dokumentima prostornog i turističkog razvoja, dio je kontinentalnog turističkog prostora Županije i RH. Prirodni je resurs jezero i šuma Ciglana, a na navedenom je prostoru uređeno jezero i šetnica s ciljem stvaranja izletišta – turističkog lokaliteta. Općina Satnica Đakovačka vlasnik je 4/5 ribnjaka koji je također jedan od potencijalnih turističkih lokaliteta. Potencijal je Općine Satnica Đakovačka u stvaranju lovnog turizma. Sredstvima prekogranične suradnje s Republikom Srbijom energetski je obnovljen Lovački dom Botur u Gašincima i postavljene su solarne elektrane na krov Lovačkog doma. Uređen je okoliš i izmuljeno jezero na prostoru uz Lovački dom Botur. Izrađeno je i idejno rješenje za izgradnju biciklističkih staza kao osnovni preduvjet za razvoj biciklističkog turizma. Predviđeno je povezivanje biciklističkim stazama na ruti Satnica Đakovačka – Ergela Ivandvor – katedrala Svetog Petra i Pavla – Državne ergele Đakovo i Lipik. Plan je kroz prekograničnu suradnju pokušati realizirati projekt izgradnje biciklističkih staza i označavanja rute na postojećim rutama. Izrađeno je idejno rješenje za označavanje ruta biciklističke staze koja povezuje Općinu Satnica Đakovačka s Općinom Viškovci i Gradom Đakovo.

Geografski položaj Općine Satnica Đakovačka izuzetno je povoljan za razvoj ovih vrsta turizama.

**4.4. Poljoprivreda**

Poljoprivredno-proizvodni prostor općenito je upotrebljava na niskoj razini produkcije naturalne proizvodnje za vlastite potrebe. Poljoprivrednom proizvodnjom u individualnom sektoru bave se sve više mlade osobe (mladi poljoprivrednici – osobe do 41 godine starosti). Poljoprivreda kao grana gospodarstva središnja je djelatnost na području Općine Satnica Đakovačka. Približno 50 poljoprivrednih gospodarstva obavlja tu djelatnost na području Općine Satnica Đakovačka. Temeljni je cilj poljoprivredne djelatnosti poticanje razvijanja suvremene, djelotvorne, konkurentne i ekološki čiste poljoprivrede te učinkovitije poljoprivredne proizvodnje na način koji štiti prirodne potencijale zemlje. Preustrojavanje poslovanja obiteljskih gospodarstva odnosi se na stvaranje profitabilnih jedinica u kućanstvima. Poljoprivrednici se sve više koriste modernom tehnologijom te mogućnostima povlačenja sredstava iz fondova Europske unije koji im olakšavaju kupovinu mehanizacije, strojeva i digitalizacije kako bi bili konkurenti poljoprivrednicima iz ostalih država članica Europske unije. Nakon provedenog javnog natječaja za zakup poljoprivrednog zemljišta u vlasništvu Republike Hrvatske na području Općine Satnica Đakovačka ukupno je dodijeljeno 1400 ha poljoprivrednog zemljišta na razdoblje od 25 godina za 43 poljoprivredna gospodarstva čije su ponude odabrane kao najpovoljnije. Među najpovoljnijim ponudama ukupno je 25 mladih poljoprivrednika, osoba starosti do 41 godine, što predstavlja zalog za budućnost Općine Satnica Đakovačka. Poljoprivreda se temelji većim dijelom na ratarskoj proizvodnji, a malo manjim dijelom na stočarstvu.

**4.5. Indeks razvijenosti**

Općina Satnica Đakovačka razvrstana je Odlukom o razvrstavanju jedinica lokalne i područne (regionalne) samouprave prema stupnju razvijenosti (Narodne novine broj: 3/24.) u II. skupinu jedinica lokalne samouprave čija je vrijednost indeksa razvijenosti između 50 % i 75 % prosjeka Republike Hrvatske.

Općina Satnica Đakovačka član je Lokalne akcijske grupe (LAG-a) Strossmayer koji obuhvaća i Grad Đakovo te općine Drenje, Levanjska Varoš, Satnica Đakovačka, Semeljci, Strizivojna, Trnava i Viškovci. Površina je LAG-a 677,51 km2 te na njegovu području živi 36.577 stanovnika.

**4.6. Ustroj Općine Satnica Đakovačka**

Općina Satnica Đakovačka ustrojena je 19. travnja 1994. godine. Tijela općinske uprave ustrojena su sukladno Zakonu o lokalnoj i regionalnoj (područnoj) samoupravi.

Tijela općinske vlasti jesu:

Ustroj Općine Satnica Đakovačka

* Izvršno tijelo – općinski načelnik
* Predstavničko tijelo – Općinsko vijeće

Tijela općinske vlasti biraju se sukladno Zakonu o lokalnim izborima. Općinski načelnik bira se neposredno na izborima, a mandat mu traje četiri godine. Općinsko vijeće ima 9 članova i njihov mandat traje četiri godine. Redovni izbori za općinskog načelnika i članove Općinskog vijeća održavaju se svake četiri godine, treću nedjelju u svibnju. Prava i obveze općinskog načelnika i članova Općinskog vijeća utvrđena su Statutom Općine Satnica Đakovačka. Općina Satnica Đakovačka ima ustrojen Jedinstveni upravni odjel kojim rukovodi pročelnik. Pročelnik za svoj rad odgovara općinskom načelniku. Službeno glasilo Općine Satnica Đakovačka je „Službeni glasnik Općine Satnica Đakovačka“, tiska se u Jedinstvenom upravnom odjelu te se objavljuje na službenim stranicama Općine Satnica Đakovačka [www.satnica-djakovacka.hr.](http://www.satnica-djakovacka.hr/)

**4.7. Analiza proračuna**

U Republici Hrvatskoj sustav javnog financiranja čine tri segmenta: državni proračun, proračuni izvanproračunskih fondova te proračuni jedinica lokalne uprave i samouprave.

U ovom poglavlju prikazat će se prihodi i rashodi Općine Satnica Đakovačka. Prema Zakonu o proračunu, jedinica lokalne i područne (regionalne) samouprave jest općina, grad i županija čija tijela obavljaju funkcije, izvršavaju zadaće i donose programe propisane zakonom i odlukama donesenim na temelju zakona, za što se sredstva osiguravaju u njihovu proračunu (Narodne novine broj: 144/21.). Jedinice lokalne samouprave stječu prihode iz vlastitih izvora, zajedničkih poreza i dotacija državnog i županijskog proračuna.

Vlastiti prihodi Općine jesu:

* prihodi od poreza, naknada, doprinosa, pristojbi
* prihodi od stvari u njezinu vlasništvu i od imovinskih prava
* prihodi od trgovačkih društava i drugih pravnih osoba u njezinu vlasništvu ili suvlasništvu
* prihodi od naknade za koncesije
* novčane kazne i oduzeta imovinska korist za prekršaje koje sami propišu
* udio u zajedničkom porezu
* sredstva pomoći Republike Hrvatske predviđena u državnom proračunu
* drugi prihodi utvrđeni posebnim zakonom.

Prihod od poreza na dohodak dijeli se između države, općine, grada i županije po sljedećoj zakonski definiranoj raspodijeli:

* udio općine – 74 %
* udio županije – 20 %
* udio za decentralizirane funkcije – 6 %.

Najizdašniji izvor prihoda su prihodi od komunalne naknade i doprinosi.

**5. SWOT analiza**

SWOT analiza sadrži ocjenu snaga i slabosti, prilika i prijetnji bitnih za razvoj svih važnih područja (prirodnih i ljudskih resursa, gospodarstva, poslovne i tehnološke infrastrukture, komunalne infrastrukture, zaštite okoliša, kulturne baštine, tržišta rada, društvenih djelatnosti, upravljanja razvojem i drugih), obrazlaže i tumači koji su i kakvi stvarni čimbenici razvoja i potencijali za razvoj, ali i ograničenja i prepreke razvoju.

Namjera je sadržaja SWOT analize da se identificiraju vlastite snage koje treba dalje jačati i razvijati, vlastite slabosti koje treba otklanjati ili umanjivati, zatim vanjske prilike koje je potrebno upotrebljavati i vanjske prijetnje koje je potrebno izbjegavati ili čije je djelovanje potrebno neutralizirati. SWOT analiza daje ocjenu snaga i slabosti te prilika i prijetnji bitnih za razvoj svakog od ključnih društveno-gospodarskih područja Općine, kao i Općine u cjelini.

Snage su područja, resursi i sposobnosti unutar Općine na koje se ona može osloniti u razvoju s najvećim mogućnostima za uspjeh. Slabosti ukazuju koja područja, resursi i sposobnosti unutar Općine ograničavaju ili onemogućuju njezin razvoj. Prilike su područja, resursi i sposobnosti izvan Općine koje bi ona mogla iskoristiti za svoj razvoj (povećati snage i/ili smanjiti slabosti). Prijetnje su područja, resursi i sposobnosti izvan utjecaja Općine, a koje mogu ugroziti njezin razvoj (smanjiti snage i/ili povećati slabosti).

## 5.1. Poljoprivredni sektor i gospodarstvo

Poljoprivreda je najvažnija privredna grana u Općini. Kao najzastupljenije dionike u privredi bilo je vrlo važno uključiti što više nositelja OPG-ova koji su izložili svoje potrebe, ali i potencijale koji su neiskorišteni.

|  |  |
| --- | --- |
| Snage:   * Razvijeno ratarstvo * Velika raznolikost i srednja kvaliteta poljoprivrednog zemljišta * Očuvanje tradicijskih vrijednosti i promoviranje kulturnog identiteta * Dobre mogućnosti za intenzivniji razvoj poljoprivrede * Ekološki čisto i nezagađeno područje * Kvaliteta tla i klimatski uvjeti povoljni za razvoj održive poljoprivrede * Umjereno kontinentalna klima pogodna za boravak ljudi i razvoj gospodarskih djelatnosti poput poljoprivrede i turizma * Dugogodišnje iskustvo i tradicija bavljenja poljoprivredom / na velikim poljoprivrednim posjedima još je prije dvaju stoljeća bilo poznato organizirano gospodarenje * Ljudski resursi: spremnost na edukaciju i praćenje svjetskih trendova u poljoprivrednoj proizvodnji * Plodno zemljište / otvaraju se mogućnosti za različite oblike bavljenja poljoprivredom * Općina kontinuirano radi na uređenju poljoprivrednog zemljišta, čišćenju kanala, uređenju poljskih puteva / stvara preduvjete za podršku poljoprivrednom razvitku Općine * Prevencija poljoprivrednih šteta * Riješeni imovinsko-pravni odnosi / otvorena mogućnost prijave projekata kroz različite fondove * Povoljna klima za uzgoj ratarskih kultura, voćarstva i vinogradarstva * Kontinuirano organiziranje edukacije za poljoprivrednike i gospodarstvenike na razini županije / podrška novim tehnologijama. | Slabosti:   * Primjena konvencionalne poljoprivrede * Mali broj ekoloških proizvođača * Visoki troškovi proizvodnje * Male parcele poljoprivrednog zemljišta * Niske otkupne cijene * Nedovoljno informirani i educirani poljoprivredni proizvođači * Nedovoljna promidžba turističkih potencijala Općine Satnica Đakovačka * Nedovoljno razvijena svijest stanovništva o održivom razvoju i zaštiti okoliša * Nedostatna prometna infrastruktura * Nedostatak sustava navodnjavanja * Nerazrađen koncept biciklističkih staza i šetnica * Nedovoljna povezanost turizma s lovom i poljoprivredom * Slaba međusobna umreženost / racionalizacija resursa i proizvodnje * Poremećen sustav vrijednosti: rad nije cijenjen i adekvatno nagrađen * Nedostatak specijalizacije poljoprivredne proizvodnje / pojedine su kulture tržišno konkurentnije * Orijentiranost na tradicionalnu proizvodnju (uglavnom žitarice) / nemotiviranost za npr. ekološku proizvodnju ili neku drugu „noviju“ kulturu * Slaba informiranost o trendovima i primjerima dobre prakse, otpor prema promjenama * Prirodni resursi nedovoljno iskorišteni / smanjena mogućnost zaposlenja * Mali poljoprivredni proizvođači nemaju pristup povoljnom kapitalu za širenje proizvodnje * Nedovoljna ulaganja u uspostavu poticajnog okruženja / zbrinjavanje i čuvanje gotovih proizvoda – skladištenje, hladnjača * Zastarjela tehnologija / ne odgovara ekološkim standardima * Pad prihoda poljoprivrednika / „država“ kasni s isplatama svojih obveza. |
| Prilike:   * Sinergijski razvoj poljoprivrede i turizma * Razvoj turističkih djelatnosti na obiteljskim poljoprivrednim gospodarstvima * Edukativne aktivnosti za sve dobne skupine stanovništva * Program ruralnog razvoja 2021. – 2027. * Unaprjeđenje poduzetničke infrastrukture * Nespremnost gospodarskih subjekata na uporabu sredstava iz fondova i programa EU-a * Povlačenje sredstava iz fondova i programa EU-a * Neadekvatna struktura kadrova * Ekološka proizvodnja * Osmišljavanje programa u gospodarstvu za sprječavanje smanjivanja broja stanovnika i zadržavanje mladih obitelji * Fondovi EU-a / razvitak ruralnog područja, poticanje zapošljavanja u ruralnom području, podrška poljoprivredno-ekološke ili poljoprivredno-okolišne mjere * Razvitak ekopoljoprivrede / prednost „zdrave hrane“ na globalnom tržištu EU-a * Uporaba alternativnih izvora energije / moguća veća iskoristivost biomase / klimatski uvjeti omogućuju uporabu sunčeve energije i energije vjetra * Diverzifikacija poljoprivredne proizvodnje (perad, ljekovito bilje, sušeno voće i dr.) planskom proizvodnjom za potrebe turizma / povezivanje s turističkim destinacijama * Otvorene mogućnosti iskorištavanja fonda EU-a za regionalni razvitak (bespovratna sredstva) / povećanje mogućnosti zapošljavanja * društveno poduzetništvo / donesena strategija razvitka: alocirana sredstva za moguće zapošljavanje marginaliziranih skupina. | Prijetnje:   * Nedostatak domaćih i stranih investicija * Promjene zakonskih propisa u poljoprivredi * Napuštanje sela * Kašnjenja u isplati poticaja za poljoprivredu * Iscrpljivanje plodnog tla uslijed intenzivnog bavljenja poljoprivredom * Sve učestalija pojava elementarnih nepogoda poput poplava, suša i nevremena * Ograničene mogućnosti upravljanja resursima na području Općine zbog centralizacije i ograničenja * Sve lošija financijska situacija / nemogućnost ulaganja u mjere zaštite okoliša, neisplativost proizvodnje * Spora i troma javna uprava / dugo se čeka na dozvole, poticaje, upite... * Sustav poticaja poljoprivredne proizvodnje prilično upitan / sve veća ovisnost poljoprivrednika o poticajima * Globalizacija tržišta / uvoz nekvalitetne i jeftine hrane * Neuređeno tržište / precijenjeni ili podcijenjeni pojedini poljoprivredni proizvodi * Spor izlazak iz gospodarske krize RH / teško održavanje likvidnosti postojećih poljoprivrednih proizvođača i nemogućnost otvaranja novih radnih mjesta * Visok udio mladih (20 – 29) u kontingentu nezaposlenih / odlazak u treće zemlje. |

## 

## 5.2. Javni sektor

|  |  |
| --- | --- |
| Snage:   * Prostorni plan kao temelj razvoja infrastrukturnih projekata * Blizina Našica, Đakova i Osijeka * Ulaganja u održavanje prometnica * Ulaganja u komunalnu i energetsku infrastrukturu * Kontinuirana ulaganja u infrastrukturne projekte * Najveći udio tvrtki u poljoprivredi * Poticanje gospodarskih djelatnosti s većom dodanom vrijednošću * Dobro educirani ljudski kapaciteti za potrebe apliciranja i provedbe projekata * Djelomično osigurana podrška obiteljima slabijeg imovinskog stanja i osobama u socijalnoj potrebi / postoji socijalna osjetljivost * Djelomično uređen prostorni plan / stvorene pretpostavke za daljnji razvitak i izgradnju neophodne infrastrukture * Djelomično osigurana proračunska podrška Općine za izgradnju i održavanje javne infrastrukture / unaprjeđenje svih aspekata javnog života * Potpore učenicima i studentima / prevencija odumiranja ruralnog područja * Razvitak socijalne i fizičke infrastrukture / povećanje kvalitete života na području Općine * Visoka razina povjerenja građana u upravljačku strukturu Općine / osiguran kontinuitet u radu i provedbi planiranih projekata i aktivnosti * Spremnost zaposlenika javne uprave na stalnu edukaciju i stručno usavršavanje * Dobra suradnja i razvijena mreža partnerskih općina. | Slabosti:   * Neizgrađene nerazvrstane ceste * Nedovoljno kvalitetni poljski poljoprivredni putevi na području Općine * Nedovoljno razvijena proizvodnja proizvoda s visokom dodanom vrijednošću * Odlazak mladih obrazovanih ljudi u druga područja * Značajan udio mladih u ukupnoj nezaposlenosti * Nedovoljna informiranost i educiranost poduzetnika i obrtnika za uporabu fondova EU-a * Problem stalnog nastajanja divljih deponija * Na području Općine Satnica Đakovačka nema bankomata * Energetski neučinkoviti javni objekti koji generiraju velike troškove režija i održavanja * Nedovoljno uređenje javnih površina koje izravno utječu na kvalitetu života građana * Derutna i nefunkcionalna kolnička infrastruktura * Nedovoljno sportsko-rekreacijskih sadržaja za djecu i mlade / neadekvatno provođenje slobodnog vremena * Nedovoljni materijalni resursi za aktivnije sudjelovanje na natječajima EU-a / nemogućnost povlačenja optimalnih financijskih sredstava kroz pojedine operativne programe * Loša prometna povezanost uzrokovana nepostojanjem biciklističke i kolničke infrastrukture |
| Prilike:   * Razvitak integrirane turističke ponude koja uključuje prirodnu i kulturnu baštinu / prilika za povezanost svih sektora i daljnju nadogradnju postojećih aktivnosti usko povezanih s očuvanjem tradicionalne baštine * Nadogradnja infrastrukturnih i drugih resursa / povoljan najam prostora, koncesije, modernizacija poslovanja, organizacija edukacija za sve sektore * Stvaranje preduvjeta za sufinanciranje projekata EU-a / izravna podrška provedbi programa koji doprinose kvaliteti života na području Općine * Podrška programima i projektima u provedbi / međusektorska suradnja kao prilika za zajedničko djelovanje u korist zajednice / povezivanje svih triju sektora * Partnerstvo s ostalim JLS-ima / provedba pojedinih mjera iz „viših strategija“: poboljšanje, nadogradnja i modernizacija komunalne infrastrukture. | Prijetnje:   * Ograničena mogućnost predfinanciranja i sufinanciranja razvojnih projekata / nemogućnost prijave i ograničena mogućnost povlačenja sredstava * Daljnji odljev školovanih kadrova * Pad broja stanovnika * Odumiranje ruralnog područja / broj stanovnika ima tendenciju smanjenja. |

## 5.3. Civilni sektor

Važnost uključivanja civilnog sektora u izradu i provedbu predmetnog dokumenta prepoznata je od samog početka. Udruge na području Općine važan su čimbenik u određivanju prioriteta, mjera i ciljeva s obzirom na to da one vrlo dobro razumiju potrebe stanovništva, posebice kada je riječ o poboljšanju životnog standarda lokalne zajednice.

|  |  |
| --- | --- |
| Snage:   * Društveni domovi kao središta zbivanja * Dobro funkcioniranje Općine kao tijela javne vlasti * Postojanje institucija koje pružaju formalno osnovnoškolsko obrazovanje * Nekoliko prepoznatljivih kulturno- tradicijskih događanja * Članstvo u LAG-u Strossmayer * Kompetencije i kapaciteti djelatnika u Osnovnoj školi na zadovoljavajućoj razini * Osigurani objekti za ordinacije primarne zdravstvene zaštite i stomatološku ordinaciju * Jasno uređeni mehanizmi i kriteriji tj. sustav dodjele financijskih davanja za socijalnu skrb – stipendije za učenike i studente, sufinanciranje troškova života za osobe slabog socio-imovinskog statusa * Kontinuitet rada i postojeći kapaciteti unutar dijela udruga: temeljna znanja i vještine, praktično iskustvo, infrastruktura, informacije * Uređeni dijelovi sportskih igrališta * Izgrađene i obnovljene mrtvačnice na grobljima * Velik broj registriranih udruga (12) * Bogata kulturna baština / mogućnost razvitka programa suradnje s ostalim udrugama na lokalnoj, regionalnoj, nacionalnoj i međunarodnoj razini. | Slabosti:   * Nedovoljno razvijeni društveni i kulturni sadržaji * Manjak kulturnih ustanova * Slabi financijski kapaciteti organizacija civilnog društva * Nedovoljno razvijeno socijalno poduzetništvo * Nedovoljno razvijena svijest stanovništva o potrebi cjeloživotnog obrazovanja * Nedovoljna informiranost i educiranost udruga o pripremi i izradi projekata * Stalno smanjenje broja stanovnika Općine * Ne postoji primarna ni specijalistička zdravstvena zaštita * Nedostatni preventivni programi informiranja i edukacije s ciljem unapređenja zdravstvene i socijalne skrbi stanovnika Općine * Članovi lokalne zajednice mogu zadovoljiti samo mali broj svojih kulturnih potreba u samoj Općini * Nedovoljna iskorištenost postojeće sportske infrastrukture u promociji sporta i zdravog načina života * Prevelika financijska ovisnost udruga o općinskom proračunu * Nedovoljna suradnja udruga / udvostručavanje aktivnosti ili preklapanje sličnih aktivnosti * Nedovoljno financijskih i ljudskih   kapaciteta za prijavu projekata na različite fondove / isključiva ovisnost o lokalnom proračunu   * Nedostatna alokacija sredstava za programe udruga / aktivnosti su povremene i nemaju održivost * Niska stopa ukupne zaposlenosti mladih i osoba u nepovoljnom položaju te marginaliziranih skupina. |
| Prilike:   * ESF (Europski socijalni fond) dostupan udrugama, može osigurati sredstva za društveni razvitak * Iniciranje i izgradnja partnerstva sa srodnim udrugama u zemlji i inozemstvu / prilika za zajedničke programe, razmjenu znanja i međusobno osnaživanje i ujedinjavanje resursa za prijavu na programe EU-a * Jačanje kapaciteta i aktivnosti udruga za dobrobit zajednice / mogućnost novih programa, nadogradnja postojećih, otvorene mogućnosti zapošljavanja i u civilnom sektoru * Usvojena Strategija razvitka društvenog poduzetništva / moguće pokretanje programa društvenog zapošljavanja * Zakonodavstvo i strateški okvir na nacionalnoj i regionalnoj razini potiče zapošljavanje osoba u neravnopravnom položaju / mogućnost pokretanja novih programa za zapošljavanje. | Prijetnje:   * Centralizacija sredstava / većina proračunskih sredstava namijenjenih institucionalnom razvitku udruga završi u velikim gradovima * Ekonomska nestabilnost / „gubljenje ljudskih resursa“ – udruge prestaju s radom * Indiferentnost građana prema problemima u zajednici / sve manja socijalna osjetljivost * Ograničavajuća administrativna regulativa u civilnom sektoru. |

# 6. Prioriteti i mjere

Na temelju provedene SWOT analize te određene vizije i strateških ciljeva Općina Satnica Đakovačka odredila je sljedeće prioritete i mjere za programsko razdoblje 2024. – 2028. Za svaki od prioriteta određeni su potencijalni projekti koji bi trebali biti provedeni u svrhu ostvarivanja svake mjere:

Prioritet 1.

|  |  |
| --- | --- |
| **CILJ 1: ENERGETSKI UČINKOVITA I ZELENA OPĆINA** | 1.1. ODRŽIVO GOSPODARENJE ENERGIJOM |
|  |
|  |
|  |
| 1.2. ZAŠTITA PRIRODE  I OČUVANJE OKOLIŠA |  |
|  |
|  |
|  |
|  |

Prioritet 2.

|  |  |
| --- | --- |
| **CILJ 2: KONKURENTNA, INOVATIVNA I PODUZETNA OPĆINA** | 2.1. STVARANJE POTICAJNOG OKRUŽENJA ZA RAZVOJ PODUZETNIŠTVA |
|  |
|  |
|  |
| 2.2. UČINKOVITO GOSPODARENJE INFRASTRUKTURNIM RESURSIMA TE POSLOVNA SURADNJA I UMREŽAVANJE |  |
|  |
|  |
|  |
| 2.3. RAZVOJ POLJOPRIVREDE |  |
|  |
|  |
|  |
|  |
|  |
|  |
|  |
|  |
|  |
| 2.4. RAZVOJ TURIZMA |  |
|  |

Prioritet 3.

|  |  |
| --- | --- |
| **CILJ 3: RAZVIJENA I POVEZANA OPĆINA** | 3.1. UNAPRJEĐENJE KOMUNALNE INFRASTRUKTURE |
|  |
|  |
|  |
| 3.2. UNAPRJEĐENJE PROMETNE INFRASTRUKTURE |  |
|  |
|  |
|  |
| 3.3. UNAPRJEĐENJE DRUŠTVENE INFRASTRUKTURE |  |
|  |
|  |
|  |
|  |
|  |
|  |
|  |
|  |
|  |
| 3.4. UNAPRJEĐENJE SOCIJALNE I ZDRAVSTVENE ZAŠTITE |  |
|  |

Prioritet 4.

|  |  |
| --- | --- |
| **CILJ 4: SOCIJALNA I UKLJUČIVA OPĆINA** | 4.1. RAZVOJ KOMPETENCIJA ZA PRIPREMU I PROVEDBU PROJEKATA EU-a |
|  |
|  |
|  |
| 4.2. RAZVOJ ZNANJA |  |
|  |
|  |
|  |
| 4.3. UNAPRJEĐENJE RADA JAVNE UPRAVE |  |
|  |
|  |
|  |
|  |
|  |
|  |
|  |
|  |
|  |
| 4.4. RAZVOJ CIVILNOGA DRUŠTVA |  |
|  |
|  |

**6.1. Projekti definirani na osnovi predviđenih prioriteta i mjera**

Cilj 1.

|  |  |
| --- | --- |
| MJERA  1.1. ODRŽIVO GOSPODARENJE ENERGIJOM | Predmetna mjera izravno doprinosi strateškom cilju 8. iz Nacionalne razvojne strategije Republike Hrvatske do 2030. godine putem mjera i aktivnosti usmjerenih na osiguranje održivoga gospodarenja prirodnim resursima i energetsku učinkovitost. Projekti koji će se realizirati kroz predmetnu mjeru su: uspostava centra znanja za učinkovito gospodarenje energijom, potpore osnivanju i radu energetskih zadruga, podrška zelenom poduzetništvu, poticanje postavljanja obnovljivih izvora energije, energetska obnova javnih objekata i infrastrukture i slično. |
| PROJEKTI | 1.1.1. USPOSTAVA CENTRA ZNANJA ZA UČINKOVITO GOSPODARENJE ENERGIJOM |
| 1.1.2. PODRŠKA OSNIVANJU I RADU ENERGETSKIH ZADRUGA |
| 1.1.3. PODRŠKA ZELENOM PODUZETNIŠTVU |
| 1.1.4. RAZVOJ ODRŽIVOG ENERGETSKOG SUSTAVA UZ POMOĆ NOVIH ENERGETSKIH RJEŠENJA |
| 1.1.5. IZGRADNJA/POSTAVLJANJE SUSTAVA OBNOVLJIVIH IZVORA ENERGIJE |
| 1.1.6. ENERGETSKA OBNOVA JAVNIH OBJEKATA I INFRASTRUKTURE |
| PROVEDBA | Od 2024. do 2030. godine |

|  |  |
| --- | --- |
| MJERA  1.2. ZAŠTITA PRIRODE I OČUVANJE OKOLIŠA | Predmetna mjera izravno doprinosi strateškom cilju 8. iz Nacionalne razvojne strategije Republike Hrvatske do 2030. godine putem mjera i aktivnosti usmjerenih na osiguranje održivoga gospodarenja prirodnim resursima i energetsku učinkovitost. Projekti koji će se realizirati kroz predmetnu mjeru su: uspostava centra znanja za učinkovito gospodarenje energijom, potpore osnivanju i radu energetskih zadruga, podrška zelenom poduzetništvu i slično. |
| PROJEKTI | 1.2.1. PROVEDBA MJERA ZA ZAŠTITU VODE, TLA I ZRAKA |
| 1.2.2. UNAPREĐENJE SUSTAVA ODRŽIVOGA GOSPODARENJA OTPADOM |
| 1.2.3. OČUVANJE BIOLOŠKE RAZNOLIKOSTI |
| 1.2.4. SANACIJA DIVLJIH ODLAGALIŠTA |
| PROVEDBA | Od 2024. do 2030. godine |

Cilj 2.

|  |  |
| --- | --- |
| MJERA  2.1. STVARANJE POTICAJNOG OKRUŽENJA ZA RAZVOJ PODUZETNIŠTVA | Predmetna mjera izravno doprinosi strateškom cilju 1. iz Nacionalne razvojne strategije Republike Hrvatske do 2030. godine putem mjera i aktivnosti usmjerenih na pružanje podrške razvoju gospodarstva, turizma, konkurentnosti i inovativnosti. Osim toga, provodit će se mjere i aktivnosti kako bi se stvorili preduvjeti za izgradnju i razvoj poduzetničke infrastrukture i poticajnih uvjeta za razvoj poduzetništva. |
| PROJEKTI | 2.1.1. POSLOVNA PODRŠKA STRATEŠKIM PROJEKTIMA |
| 2.1.2. PODRŠKA MALIM I SREDNJIM PODUZETNICIMA U PRISTUPU FINANCIJSKIM SREDSTVIMA |
| 2.1.3. IZGRADNJA I RAZVOJ USLUGA PODUZETNIČKOG CENTRA I INKUBATORA |
| 2.1.4. POTPORA EDUKACIJSKIM PROGRAMIMA ZA PODUZETNIKE |
| PROVEDBA | Od 2024. do 2030. godine |

|  |  |
| --- | --- |
| MJERA  2.2. UČINKOVITO GOSPODARENJE INFRASTRUKTURNIM RESURSIMA TE POSLOVNA SURADNJA I UMREŽAVANJE | Predmetna mjera izravno doprinosi strateškim ciljevima 1. i 9. iz Nacionalne razvojne strategije Republike Hrvatske do 2030. godine putem mjera za jačanje poduzetničke potporne infrastrukture i poduzetničko-potpornih institucija. |
| PROJEKTI | 2.2.1. IZGRADNJA NOVIH POSLOVNIH ZONA |
| 2.2.2. OČUVANJE I STAVLJANJE U FUNKCIJU PRIRODNE KAO I INDUSTRIJSKE ARHITEKTURE I BAŠTINE |
| 2.2.3. PODRŠKA UMREŽAVANJU S POSLOVNIM MREŽAMA I ASOCIJACIJAMA EU-a |
| 2.2.4. PODRŠKA STVARANJU POSLOVNIH ASOCIJACIJA |
| PROVEDBA | Od 2024. do 2027. godine |

|  |  |
| --- | --- |
| MJERA  2.3. RAZVOJ POLJOPRIVREDE | Predmetna mjera izravno doprinosi strateškom cilju 9. iz Nacionalne razvojne strategije Republike Hrvatske do 2030. godine putem mjera i aktivnosti usmjerenih na razvoj konvencionalne i ekološke poljoprivrede. Projekti u sklopu predmetne mjere bit će usmjereni na poticanje razvoja ekološke poljoprivrede, podizanje trajnih nasada, poticanje uzgoja autohtonih vrsta i pasmina, razvoj ekološki održive plasteničke proizvodnje, proširenje i održavanje sustava odvodnje i navodnjavanja, na izgradnju prerađivačkih i skladišnih pogona, izgradnju i održavanje poljskih i pristupnih putova, radit će se na potporama standardizacije i na povećanju kvalitete poljoprivrednih proizvoda te poticanju promotivnih aktivnosti radi boljeg tržišnog pozicioniranja. |
| PROJEKTI | 2.3.1. PROŠIRENJE I ODRŽAVANJE SUSTAVA ODVODNJE I NAVODNJAVANJA |
| 2.3.2. IZGRADNJA SKLADIŠNO-PRERAĐIVAČKIH POGONA |
| 2.3.3. IZGRADNJA I ODRŽAVANJE POLJSKIH I PRISTUPNIH PUTOVA |
| 2.3.4. IZGRADNJA I ODRŽAVANJE AGRO-EDUKACIJSKOG CENTRA |
| 2.3.5. POTPORA POSLOVNOM UDRUŽIVANJU |
| 2.3.6. RAZVOJ EKOLOŠKE POLJOPRIVREDE |
| 2.3.7. POTICANJE UZGOJA AUTOHTONIH VRSTA I PASMINA |
| 2.3.8. POTPORA STANDARDIZACIJI I POVEĆANJU KVALITETE POLJOPRIVREDNIH PROIZVODA |
| 2.3.9. POTICANJE PROMOTIVNIH AKTIVNOSTI – BOLJE TRŽIŠNO POZICIONIRANJE |
| 2.3.10. IZGRADNJA TRŽNOG CENTRA |
| PROVEDBA | Od 2024. do 2030. godine |

|  |  |
| --- | --- |
| MJERA  2.4. RAZVOJ TURIZMA | Predmetna mjera izravno doprinosi strateškim ciljevima 1. i 9. iz Nacionalne razvojne strategije Republike Hrvatske do 2030. godine putem mjera i aktivnosti usmjerenih na pružanje podrške održivom razvoju turizma i turističke infrastrukture. |
| PROJEKTI | 2.4.1. RAZVOJ TURISTIČKE INFRASTRUKTURE |
| 2.4.2. RAZVOJ POSEBNIH OBLIKA TURIZMA |
| PROVEDBA | Od 2024. do 2027. godine |

Cilj 3.

|  |  |
| --- | --- |
| MJERA  3.1. UNAPREĐENJE KOMUNALNE INFRASTRUKTURE | Predmetna mjera izravno doprinosi strateškom cilju 10. iz Nacionalne razvojne strategije Republike Hrvatske do 2030. godine putem mjera i aktivnosti usmjerenih na poboljšanje i unapređenje komunalnih usluga i infrastrukture na cijelom području JLS-a. Realizacija navedenog posebnog cilja ostvarit će se unapređenjem sustava vodoopskrbe i odvodnje, rekonstrukcijom i dogradnjom vodoopskrbnih i kanalizacijskih cjevovoda, izgradnjom, obnovom i održavanjem stambene infrastrukture te uređenjem javnog prostora |
| PROJEKTI | 3.1.1. UNAPREĐENJE SUSTAVA VODOOPSKRBE I ODVODNJE |
| 3.1.2. IZGRADNJA, OBNOVA I ODRŽAVANJE STAMBENE INFRASTRUKTURE |
| 3.1.3. IZGRADNJA, OBNOVA I ODRŽAVANJE JAVNE RASVJETE |
| 3.1.4. OBNOVA I UREĐENJE RURALNIH TRGOVA I JAVNIH PROSTORA |
| PROVEDBA | Od 2024. do 2030. godine |

|  |  |
| --- | --- |
| MJERA  3.2. UNAPREĐENJE PROMETNE INFRASTRUKTURE | Predmetna mjera izravno doprinosi strateškom cilju 10. iz Nacionalne razvojne strategije Republike Hrvatske do 2030. godine putem mjera i aktivnosti usmjerenih na poboljšanje i unapređenje komunalnih usluga i infrastrukture na cijelom području JLS-a. Realizacija navedenog posebnog cilja ostvarit će se unapređenjem pametnog prometnog sustava te izgradnjom i rekonstrukcijom lokalnih i nerazvrstanih cesta uključujući i izgradnju novih i rekonstrukciju postojećih nogostupa. |
| PROJEKTI | 3.2.1. OBNOVA I ODRŽAVANJE MOSTOVA I DRUGE KOMUNALNE INFRASTRUKTURE SLIČNE NAMJENE (OTRESNICE I SLIČNO) |
| 3.2.2. PROŠIRENJE I ODRŽAVANJE PJEŠAČKIH I BICIKLISTIČKIH STAZA |
| 3.2.3. IZGRADNJA I ODRŽAVANJE LOKALNIH I NERAZVRSTANIH CESTA |
| 3.2.4. RAZVOJ ENERGETSKI UČINKOVITOG I INOVATIVNOG CESTOVNOG I DRUGOG OBLIKA PROMETA |
| PROVEDBA | Od 2024. do 2030. godine |

|  |  |
| --- | --- |
| MJERA  3.3. UNAPREĐENJE DRUŠTVENE INFRASTRUKTURE I KULTURNOG IDENTITETA | Predmetna mjera izravno doprinosi strateškim ciljevima 2. i 5. iz Nacionalne razvojne strategije Republike Hrvatske do 2030. godine putem mjera i aktivnosti usmjerenih na razvoj i izgradnju javne infrastrukture radi poboljšanja usluga i kvalitete življenja. Projekti uključuju izgradnju, rekonstrukciju i obnovu edukacijskih, društvenih, kulturnih, sportskih i drugih objekata. Poseban je naglasak na razvoju infrastrukture predškolskog odgoja. |
| PROJEKTI | 3.3.1. IZGRADNJA, OBNOVA I ODRŽAVANJE PREDŠKOLSKIH I ŠKOLSKIH USTANOVA I INFRASTRUKTURE |
| 3.3.2. OČUVANJE, OBNOVA I ODRŽIVA UPORABA KULTURNE BAŠTINE I KULTURNE INFRASTRUKTURE |
| 3.3.3. RAZVOJ I UNAPREĐENJE KULTURNIH PROGRAMA |
| 3.3.4. IZGRADNJA, OBNOVA I ODRŽAVANJE SPORTSKE INFRASTRUKTURE |
| 3.3.5. IZGRADNJA, OBNOVA I ODRŽAVANJE DRUŠTVENIH DOMOVA |
| 3.3.6. UNAPREĐENJE VATROGASTVA |
| PROVEDBA | Od 2024. do 2030. godine |

|  |  |
| --- | --- |
| MJERA  3.4. UNAPREĐENJE SOCIJALNE I ZDRAVSTVENE SLIKE OPĆINE | Predmetna mjera izravno doprinosi strateškom cilju 5. iz Nacionalne razvojne strategije Republike Hrvatske do 2030. godine putem mjera i aktivnosti usmjerenih na osiguranje kvalitetne socijalne zaštite i zdravstvene skrbi usklađene s visokim standardima Europske unije. U ostvarenju ovog posebnog cilja težit će se prvenstveno jačanju kompetencija ranjivih skupina kroz programe unapređenja skrbi o socijalno isključivim osobama, uključivanjem osoba s invaliditetom u život kao i provođenjem mjera aktivne politike zapošljavanja ranjivih skupina. |
| PROJEKTI | 3.4.1. UNAPREĐENJE SKRBI O STARIJOJ POPULACIJI |
| 3.4.2. UNAPREĐENJE SKRBI O SOCIJALNO ISKLJUČENIM OSOBAMA |
| 3.4.3. UKLJUČIVANJE OSOBA S INVALIDITETOM U ŽIVOT ZAJEDNICE |
| 3.4.4. UNAPREĐENJE ZDRAVSTVENIH USLUGA MJEŠTANA |
| 3.4.5. UNAPREĐENJE ŽIVOTNIH UVJETA PRIPADNIKA NACIONALNIH MANJINA |
| PROVEDBA | Od 2024. do 2030. godine |

Cilj 4.

|  |  |
| --- | --- |
| MJERA  4.1. RAZVOJ KOMPETENCIJA ZA PRIPREMU I PROVEDBU PROJEKATA EU-a | Predmetna mjera izravno doprinosi cilju „Razvoj potpomognutih područja i područja  s razvojnim posebnostima“ iz Nacionalne razvojne strategije Republike Hrvatske te je usmjerena na jačanje ljudskih kapaciteta s ciljem daljnjeg privlačenja sredstava EU-a. Bez njih provedba novih projekata EU-a koji bi trebali revitalizirati JLS teško je ostvariva. |
| PROJEKTI | 4.1.1. STVARANJE PROJEKTNIH SEKTORSKIH TIMOVA |
| 4.1.2. RAZVIJANJE SUSTAVA UPRAVLJANJA PROJEKTOM (PCM) |
| PROVEDBA | Od 2024. do 2027. godine |

|  |  |
| --- | --- |
| MJERA  4.2. RAZVOJ ZNANJA | Predmetna mjera sukladna je razvojnom smjeru jačanja otpornosti na krize Nacionalne razvojne strategije RH. Projekti poput cjeloživotnog učenja i poticanja na edukaciju koji će generirati održivost sustava temelj su politike JLS-a u narednom razdoblju. |
| PROJEKTI | 4.2.2. POTICANJE CJELOŽIVOTNOG UČENJA |
| 4.2.3. JAČANJE KOMPETENCIJA RANJIVIH SKUPINA KROZ PROGRAME EKO-SOCIJALNE EKONOMIJE |
| PROVEDBA | Od 2024. do 2027. godine |

|  |  |
| --- | --- |
| MJERA  4.3. UNAPREĐENJE RADA JAVNE UPRAVE | Predmetna mjera izravno doprinosi cilju 3. iz Nacionalne razvojne strategije Republike Hrvatske do 2030. godine putem mjera i aktivnosti usmjerenih na informatizaciju i digitalizaciju u svrhu ubrzanja, unapređenja i optimizacije rada lokalne samouprave. Sukladno navedenom posebnom cilju ostvarit će se aktivnosti na provedbi informatizacije i digitalizacije poslovanja uz uporabu informatičke tehnologije, provodit će se sustavna edukacija zaposlenika, uvesti i implementirati sustav e-poslovanje te uvesti sustav za upravljanje prostornim podacima. Općina je izradila i Pametnu strategiju razvoja koja nadopunjuje projektne aktivnosti predmetne mjere. |
| PROJEKTI | 4.3.1. INFORMATIZACIJA I DIGITALIZACIJA POSLOVANJA TE UPORABA INFORMATIČKIH TEHNOLOGIJA |
| 4.3.2. SUSTAVNA EDUKACIJA OPĆINSKIH SLUŽBENIKA |
| 4.3.3. UNAPREĐENJE KOMUNIKACIJE S MJEŠTANIMA |
| 4.3.4. UNAPREĐENJE SUSTAVA ZAŠTITE I SPAŠAVANJA |
| PROVEDBA | Od 2024. do 2027. godine |

|  |  |
| --- | --- |
| MJERA  4.4. RAZVOJ CIVILNOGA DRUŠTVA | Predmetna mjera sukladna je ciljevima Nacionalne strategije RH te je usmjerena k razvoju sigurnosti i jačanju zajednice, ali i civilnog društva u cjelini. |
| PROJEKTI | 4.4.1. RAZVOJ SUSTAVA PODRŠKE ORGANIZACIJAMA CIVILNOGA DRUŠTVA |
| 4.4.2. JAČANJE VIDLJIVOSTI RADA OCD-ova |
| 4.4.3. JAČANJE ODRŽIVOSTI OCD-ova KROZ PROGRAME DRUŠTVENOG PODUZETNIŠTVA |
| 4.4.4. UNAPREĐENJE MODELA TRANSPARENTNE DODJELE SREDSTAVA OCD-ova IZ PRORAČUNA OPĆINE |
| 4.4.5. POTPORA U PROVEDBI STRATEŠKIH PROJEKATA EU-a |
| PROVEDBA | Od 2024. do 2027. godine |

# **7. Provedba strategije: institucionalni i financijski okvir**

## **7.1. Organizacijska struktura za provedbu Strategije**

Općina Satnica Đakovačka imenovala je radnu skupinu za izradu Strategije u čijem su sastavu općinski načelnik, predsjednik Općinskog vijeća i stručna osoba tvrtke MFN Consulting d.o.o. koja je angažirana za izradu predmetne Strategije. Zadatak je radne skupine savjetovati, predlagati i usmjeravati izradu Strategije. Uz radnu skupinu u izradi Strategije razvoja Općine Satnica Đakovačka sudjelovali su i stručnjaci angažirani kao tehnička pomoć.

Cjelokupni proces izrade Strategije temelji se na partnerskom pristupu, jednom od osnovnih načela politike regionalnog razvitka. Partnerski pristup podrazumijeva suradnju javnog, privatnog i civilnog sektora, odnosno suradnju tijela državne uprave, jedinica područne (regionalne) samouprave, jedinica lokalne samouprave, gospodarskih subjekata, znanstvene zajednice, socijalnih partnera i organizacija civilnoga društva.

Početkom 2024. godine Općina Satnica Đakovačka uputila je poziv svim zainteresiranim mještanima, tvrtkama, obrtima, obiteljskim poljoprivrednim gospodarstvima, zadrugama, udrugama, javnim ustanovama i institucijama da prijave svoje projektne ideje i razvojne projekte koji mogu doprinijeti gospodarskom, društvenom i infrastrukturnom razvitku te podizanju kvalitete života stanovnika na području Općine Satnica Đakovačka. Na službenim mrežnim stranicama Općine Satnica Đakovačka objavljen je pregled prepoznatih snaga, slabosti, prilika i prijetnji za područje Općine, kao i prijedlog prioriteta i mjera, te je upućen poziv zainteresiranim dionicima da iznesu svoje komentare. Završnu verziju Strategije razvoja Općine Satnica Đakovačka usvojilo je Općinsko vijeće u ožujku iste godine.

## 

## 7**.2. Financijski okvir (izvori financiranja)**

Kako bi planirane mjere bile provedene, nužno je osigurati odgovarajuće financiranje. Općina svojim nedostatnim financijskim kapacitetima ne može samostalno realizirati predmetne projekte pa će iste aplicirati na potencijalne druge izvore financiranja s posebnim naglaskom na Financijsku perspektivu EU-a 2021. – 2027. Projekti koji se planiraju realizirati i koji su predmet ovog dokumenta prvenstveno moraju biti u skladu sa Zakonom o proračunu (NN 144/21), Zakonom o izvršavanju državnog proračuna (NN 145/22, 63/23, 129/23), Pravilnikom o proračunskim klasifikacijama (NN 26/2010, 120/13 i 01/20) i Pravilnikom o postupku zaduživanja te davanju jamstava i suglasnosti jedinica lokalne i područne (regionalne) samouprave (NN 67/2022).

Mogućnosti su sufinanciranja projekata:

1. Nacionalni plan oporavaka i otpornosti – NPOO 2021. – 2026. – Nacionalni plan oporavka i otpornosti usklađen je s Nacionalnom razvojnom strategijom do 2030. te ostalim relevantnim strateškim dokumentima, kao i s europskim prioritetima usmjerenima na digitalnu i zelenu tranziciju, koji se zasnivaju na modernizaciji gospodarstva i društva kroz veća ulaganja u inovacije te nove tehnologije. Prioriteti su pretočeni u obvezujući okvir Mehanizma oporavka i otpornosti koji određuje kako više od 20 % odobrenih sredstava treba, kroz ulaganja i reforme, usmjeriti u digitalnu transformaciju, dok minimalno 37 % sredstava treba biti usmjereno na zelenu tranziciju i borbu protiv klimatskih promjena. Jedan od glavnih ciljeva Nacionalnog plana oporavka i otpornosti jest otvaranje novih radnih mjesta te otklanjanje neposredne štete uzrokovane pandemijom COVID-19.

2. Program Konkurentnost i kohezija 2021. – 2027. – (PKK 2021. – 2027.) postavlja ciljeve i prioritete za učinkovitu uporabu Europskog fonda za regionalni razvoj (EFRR) i Kohezijskog fonda (KF) za razdoblje 2021. – 2027. Glavni je cilj podržanih intervencija ojačati gospodarstvo, poduprijeti digitalnu i zelenu tranziciju, digitalizacija za građane i poduzeća, poboljšati povezanost i mobilnost u cijeloj Republici Hrvatskoj i ojačati kvalitetu života stanovništva. PKK 2021. – 2027. provest će se u okviru Kohezijske politike (KP) Europske unije (EU) kroz cilj ulaganja u radna mjesta i rast te će pridonijeti ispunjenju ciljeva politika od 1 do 4 definiranih u članku 5. Uredbe (EU) 2021/1060 Europskog parlamenta i Vijeća. PKK 2021. – 2027. temelji se na Nacionalnoj razvojnoj strategiji Republike Hrvatske do 2030. (NRS 2030), najvišem aktu strateškog planiranja koji određuje trenutno stanje, razvojne potencijale, viziju, smjernice razvoja, strateške ciljeve i scenarije razvoja. Ulaganja iz fondova EU-a doprinijet će uravnoteženom regionalnom razvoju. Ulaganja će se, osim na cijelo područje RH, usmjeriti i na potpomognuta i brdsko-planinska područja, područja koja prema stupnju razvijenosti zaostaju za nacionalnim prosjekom, koja su jače izložena demografskim izazovima i deprivaciji te područja razvojnih ograničenja i posebnosti. Upravo je po indeksaciji Općina Satnica Đakovačka u skupini slabije razvijenih JLS-ova.

3. Fond za zaštitu okoliša i energetsku učinkovitost – natječaji namijenjeni energetskoj obnovi, ulaganjima u OIE kao i u zaštitu okoliša i gospodarenje otpadom. Fond za zaštitu okoliša i energetsku učinkovitost (FZOEU) središnje je mjesto prikupljanja i ulaganja izvanproračunskih sredstava u programe i projekte zaštite okoliša i prirode, energetske učinkovitosti i uporabe obnovljivih izvora energije. U sustavu upravljanja i kontrole uporabe strukturnih instrumenata EU-a u RH Fond ima ulogu Posredničkog tijela 2 za pojedine specifične ciljeve iz područja zaštite okoliša i održivosti resursa, klimatskih promjena, energetske učinkovitosti i obnovljivih izvora energije. Djelatnost Fonda obuhvaća poslove u svezi s financiranjem pripreme, provedbe i razvoja programa i projekata i sličnih aktivnosti u području očuvanja, održive uporabe, zaštite i unapređivanja okoliša i u području energetske učinkovitosti i uporabe obnovljivih izvora energije, a osobito: stručne i druge poslove u svezi s pribavljanjem, upravljanjem i uporabom sredstava Fonda, posredovanje u svezi s financiranjem zaštite okoliša i energetske učinkovitosti iz sredstava stranih država, međunarodnih organizacija, financijskih institucija i tijela te domaćih i stranih pravnih i fizičkih osoba, vođenje baze podataka o programima, projektima i sličnim aktivnostima u području zaštite okoliša i energetske učinkovitosti te potrebnim i raspoloživim financijskim sredstvima za njihovo ostvarivanje, poticanje, uspostavljanje i ostvarivanje suradnje s međunarodnim i domaćim financijskim institucijama i drugim pravnim i fizičkim osobama radi financiranja zaštite okoliša i energetske učinkovitosti u skladu s Nacionalnom strategijom zaštite okoliša i Nacionalnim planom djelovanja za okoliš, Strategijom energetskog razvitka i Programom provedbe Strategije energetskog razvitka, nacionalnim energetskim programima, drugim programima i aktima u području zaštite okoliša i energetske učinkovitosti te međunarodnim ugovorima čija je stranka Republika Hrvatska za namjene utvrđene odredbama Zakona o Fondu za zaštitu okoliša i energetsku učinkovitost te obavljanje i drugih poslova u svezi s poticanjem i financiranjem zaštite okoliša i energetske učinkovitosti utvrđenih Statutom Fonda.

4. Sredstva privatnog sektora – financiranje treće strane, zaduživanje (klasični krediti) ili ESCO model – model financiranja usluga u području energetike. ESCO tvrtka provodi radove i isporučuje usluge s ciljem smanjenja naručiteljevih troškova za energiju. Nakon provedbe projekta ostvarene uštede dijele se između naručitelja i ESCO tvrtke do namirenja troškova ESCO tvrtke. Kada se namire troškovi koje je imala, ESCO tvrtka povlači se iz financijskih tokova, a naručitelju ostaju trajne uštede ostvarene projektom. Rizik ostvarenja ušteda u pravilu preuzima pružatelj energetske usluge, odnosno ESCO tvrtka davanjem jamstava, a pored inovativnih projekata za poboljšanje energetske učinkovitosti i smanjenje potrošnje energije često se nude i financijska rješenja za njihovu realizaciju. Klijent otplaćuje investiciju kroz ostvarene uštede nastale primjenom mjera energetske učinkovitosti. Ovisno o vrsti ugovora ESCO tvrtka može pružiti jamstvo da će uštede nastale projektom biti dovoljne za pokrivanje troškova financiranja projekta za vrijeme trajanja projekta. Svi su projekti posebno prilagođeni klijentu te je moguće i proširenje projekta uključenjem novih mjera energetske učinkovitosti uz odgovarajuću podjelu investicije. Na taj način klijent može modernizirati opremu bez rizika ulaganja jer rizik ostvarenja ušteda može preuzeti ESCO tvrtka. Uz to, nakon otplate investicije klijent ostvaruje pozitivne novčane tokove u razdoblju otplate i dugoročnih ušteda. Dodatnu prednost ESCO modela predstavlja činjenica da tijekom svih faza projekta korisnik usluge surađuje samo s jednom tvrtkom po principu sve na jednom mjestu, a ne s više različitih subjekata, čime se u velikoj mjeri smanjuju troškovi projekata energetske učinkovitosti i rizik ulaganja u njih. Također, ESCO projekt obuhvaća sve energetske sustave na određenoj lokaciji što omogućava optimalan izbor mjera s povoljnim odnosom investicija i ušteda. Korisnici energetske usluge i ESCO modela mogu biti privatna i javna poduzeća, ustanove te jedinice lokalne i regionalne samouprave.

5. Javno-privatno partnerstvo – Javno-privatno partnerstvo (JPP) zajedničko je kooperativno djelovanje javnog sektora s privatnim sektorom u proizvodnji javnih proizvoda ili pružanju javnih usluga. Javni se sektor javlja kao proizvođač i ponuđač suradnje – kao partner koji ugovorno definira vrste i obujam poslova ili usluga koje namjerava prenijeti na privatni sektor i koji obavljanje javnih poslova nudi privatnom sektoru. Privatni se sektor javlja kao partner koji potražuje takvu suradnju ako može ostvariti poslovni interes (profit) i koji je dužan kvalitetno izvršavati ugovorno dobivene i definirane poslove. Cilj javno-privatnog partnerstva ekonomičnija je, djelotvornija i učinkovitija proizvodnja javnih proizvoda ili usluga u odnosu na tradicionalan način pružanja javnih usluga. JPP javlja se u različitim područjima javne uprave, u različitim oblicima, s različitim rokom trajanja i s različitim intenzitetom, a najčešće u slučajevima kada javna uprava ne može neposredno obavljati javne poslove u vlastitoj režiji iz dvaju razloga:

• zbog nedovoljne stručnosti djelatnika javne uprave, kada su u pitanju specifični stručni poslovi (npr. medicina, nafta i sl.)

• zbog velikih troškova izvedbe javnih poslova u vlastitoj režiji (npr. nabavka građevinske mehanizacije).

Karakteristike projekata JPP-a su:

- dugoročna ugovorna suradnja (maksimalno 40 godina) između javnog i privatnog sektora

- stvarna preraspodjela poslovnog rizika izgradnje, raspoloživosti i potražnje (dva od navedenih triju rizika moraju biti na privatnom partneru).

Europska unija donijela je Zelenu knjigu o javno-privatnom partnerstvu Europske unije o javnim ugovorima i koncesijama. U tom se dokumentu analizira pojava JPP-a, i to ponajprije radi njihove klasifikacije kako bi se utvrdilo koji oblici takvog povezivanja spadaju pod propise EU-a o javnim nabavama, a koji se mogu ugovarati na drugi način. Područje javno-privatnog partnerstva u Republici Hrvatskoj regulirano je Zakonom o JPP-u (NN 78/12, 152/14 i 114/18) i Uredbom o provedbi projekata javno-privatnog partnerstva (NN 88/12 i 15/15), Zakonom o koncesijama (NN 69/17 i 107/20) te Zakonom o javnoj nabavi (NN 120/16) vezano za postupke dodjele ugovora o javnoj nabavi i ugovora o koncesijama. Prednost financiranja projekata putem javno-privatnog partnerstva jest u činjenici da se takva investicija ne promatra kao povećanje javnog duga. Ključan uvjet nalazi se u klasifikaciji imovine koja se razmatra uz ugovor o partnerstvu. Imovina iz ugovora ne smatra se imovinom općine samo ako postoji čvrst dokaz da privatni partner snosi većinu rizika vezanog za partnerstvo. U uvjetima prezaduženosti jedinica lokalne i regionalne samouprave te manjka javnih (bespovratnih) sredstava javno-privatno partnerstvo predstavlja model kojim je moguće pokrenuti značajno veći obujam projekata u sektoru energetske obnove.

6. Hrvatska banka za obnovu i razvitak (HBOR) kroz Program kreditiranja projekata zaštite okoliša, energetske učinkovitosti i obnovljivih izvora energije omogućuje realizaciju investicijskih projekata za JLP(R)S-ove, pod uvjetom da novim kreditnim zaduženjem JLP(R)S-ovi ne prekoračuju dopuštenu stopu zaduživanja. HBOR u pravilu kreditira do 75 % predračunske vrijednosti investicije, bez PDV-a. Minimalni iznos kredita je 15.000 EUR, a maksimalni iznos nije određen, nego ovisi o konkretnom investicijskom programu, kreditnoj sposobnosti krajnjeg korisnika kredita te vrijednosti i kvaliteti instrumenata osiguranja. Kamatna je stopa 4 % godišnje, a rok otplate (uključujući i poček) jest 12 godina.

**7.3. Usklađenost strategije s nacionalnim i regionalnim politikama**

Povezanost sa strateškim smjernicama na višim razinama dobra je osnova i za Općinu Satnica Đakovačka kao jedinicu lokalne samouprave, ali i za subjekte javnog, privatnog i neprofitnog sektora koji djeluju na području Općine po pitanju određivanja područja ulaganja vlastitih sredstava i mogućnosti financiranja projekata iz dostupnih nacionalnih izvora i fondova Europske unije.

U procesu definiranja razvojnih ciljeva, prioriteta, mjera i aktivnosti Strategije razvoja Općine Satnica Đakovačka za razdoblje do 2028. godine posebna je pozornost posvećena strategijama i programskim dokumentima na europskoj, nacionalnoj i regionalnoj razini, kako bi se postigla što bolja povezanost na svim razinama. Zakonom o sustavu strateškog planiranja i upravljanja razvojem Republike Hrvatske („Narodne novine“ br. 123/17) određuje se da je prilikom izrade akata strateškog planiranja na razini lokalne samouprave potrebno uskladiti ih s aktima strateškog planiranja više razine. To podrazumijeva da strategije (planovi) razvoja jedinice lokalne samouprave moraju biti usklađeni s odgovarajućim nacionalnim planovima, kao i s planovima razvoja područne (regionalne) samouprave.

Nacionalna razvojna strategija Republike Hrvatske do 2030. godine određuje četiri razvojna smjera: (1) održivo gospodarstvo i društvo, (2) jačanje otpornosti na krize, (3) zelena i digitalna tranzicija i (4) ravnomjerni regionalni razvoj. Sukladno navedenoj Nacionalnoj strategiji Županijska skupština Osječko-baranjske županije usvojila je Plan razvoja Osječko-baranjske županije kojim su definirali prioritetna razvojna područja u srednjoročnom razdoblju i to kako slijedi: (1) osnaživanje i unaprjeđenje društvenog sustava i kvalitete života građana; (2) kvalitetan, siguran i očuvan životni prostor; (3) regionalna prepoznatljivost, konkurentnost i inovativnost gospodarstva te (4) učinkovito i djelotvorno upravljanje.

Povezanost ciljeva Strategije razvoja Općine Satnica Đakovačka s nacionalnom i regionalnom strategijom razvoja može se sagledati u tablici koja slijedi.

|  |  |  |  |
| --- | --- | --- | --- |
| **NACIONALNA RAZVOJNA STRATEGIJA RH  DO 2030. GODINE** | | **PLAN RAZVOJA OSJEČKO-BARANJSKE  ŽUPANIJE DO 2027. GODINE** | **STRATEGIJA RAZVOJA OPĆINE SATNICA ĐAKOVAČKA  2024. – 2028.** |
| **RAZVOJNI SMJER** | **CILJEVI** | | **PRIORITETI** |
| **1. ODRŽIVO GOSPODARSTVO  I DRUŠTVO** | Konkurentno i inovativno gospodarstvo | Razvoj i unaprjeđenje poslovnog okruženja te  konkurentnosti i inovativnosti gospodarstva | 2.1. STVARANJE POTICAJNOG OKRUŽENJA ZA RAZVOJ PODUZETNIŠTVA |
| 2.2. UČINKOVITO GOSPODARENJE INFRASTRUKTURNIM RESURSIMA TE POSLOVNA SURADNJA I UMREŽAVANJE |
| Obrazovani i zaposleni ljudi | Razvoj i unaprjeđenje odgojno-obrazovne i znanstveno-istraživačke  djelatnosti u funkciji gospodarstva i tržišta rada |
| Učinkovito i djelotvorno pravosuđe, javna uprava i upravljanje državnom imovinom | Jačanje regionalne prepoznatljivosti s pomoću brendiranja i promidžbe | 2.4. RAZVOJ TURIZMA |
| Unaprjeđenje učinkovitosti i djelotvornosti javnog sektora  i upravljanja javnom imovinom | 3.3. UNAPRJEĐENJE DRUŠTVENE INFRASTRUKTURE I KULTURNOG IDENTITETA |
| **2. RAVNOMJERAN REGIONALNI  RAZVOJ** | Razvoj potpomognutih područja i područja s razvojnim posebnostima | Podrška razvoju slabije razvijenih i potpomognutih područja Županije | 4.1. RAZVOJ KOMPETENCIJA ZA PRIPREMU I PROVEDBU PROJEKATA EU-a |
| Jačanje regionalne konkurentnosti | 3.1. UNAPRJEĐENJE KOMUNALNE INFRASTRUKTURE |
| **3. JAČANJE OTPORNOSTI  NA KRIZE** | Zdrav, aktivan i kvalitetan život | Razvoj i unaprjeđenje sustava zdravstva i socijalne skrbi | 3.4. UNAPRJEĐENJE SOCIJALNE I ZDRAVSTVENE SLIKE OPĆINE |
| Demografska revitalizacija  i bolji položaj obitelji | Podrška demografskoj revitalizaciji i osnaživanju obitelji | 3.3. UNAPRJEĐENJE DRUŠTVENE INFRASTRUKTURE I KULTURNOG IDENTITETA |
| Sigurnost za stabilan razvoj | Jačanje zajednice i civilnog društva u funkciji poticanja  aktivnog i kvalitetnog života građana | 4.4. RAZVOJ CIVILNOGA DRUŠTVA |
| Jačanje kapaciteta, spremnosti i otpornosti zajednice na rizike | 4.2. RAZVOJ ZNANJA |
| **4. ZELENA I DIGITALNA  TRANZICIJA** | Digitalna tranzicija društva  i gospodarstva | Podrška digitalnoj tranziciji društva i gospodarstva | 4.3. UNAPRJEĐENJE RADA JAVNE UPRAVE |
| Samodostatnost u hrani i  razvoj biogospodarstva | Podrška proizvodnji i preradi hrane u funkciji održivog regionalnog razvoja | 2.3. RAZVOJ POLJOPRIVREDE |
|  |
| Održiva mobilnost | Razvoj i unaprjeđenje održive mobilnosti | 3.2. UNAPRJEĐENJE PROMETNE INFRASTRUKTURE |  |
| Ekološka i energetska tranzicija  za klimatsku neutralnost | Unaprjeđenje sustava zaštite okoliša i održive uporabe  prirode te jačanje otpornosti i ublažavanje klimatskih promjena | 1.2. ZAŠTITA PRIRODE I OČUVANJE OKOLIŠA |  |
| Razvoj lokalne i regionalne infrastrukture radi unaprjeđenja kvalitete  života s ciljem ekološke i energetske tranzicije | 1.1. ODRŽIVO GOSPODARENJE ENERGIJOM |  |

Iz gore navedene slike razvidno je da su strateška razvojna područja koja smo definirali u izradi Strategije razvoja Općine Satnica Đakovačka međusobno povezana, interaktivna i ovisna jedna o drugima. Strategijom razvoja Općine Satnica Đakovačka obuhvaćeni su različiti aspekti gospodarskog i društvenog života na ovom području koji se planiraju ostvariti kroz četiri strateška prioriteta:

* Konkurenta, inovativna i poduzetna Općina Satnica Đakovačka
* Energetski učinkovita i zelena Općina Satnica Đakovačka
* Socijalna i uključiva Općina Satnica Đakovačka
* Razvijena i povezana Općina Satnica Đakovačka

Strategija razvoja Općine Satnica Đakovačka komplementarna je i s drugim važnim dokumentima. Operativni je program Konkurentnost i kohezija (OPKK) plansko-programski dokument namijenjen provedbi Kohezijske politike EU-a koji doprinosi cilju Ulaganje za rast i radna mjesta putem infrastrukturnih ulaganja u područja prometa, energetike, zaštite okoliša, ICT-a i pružanja potpore razvitku poduzetništva i istraživačkih djelatnosti. OPKK predstavlja temelj za učinkovitu provedbu i uporabu Europskog fonda za regionalni razvitak i Kohezijskog fonda u Hrvatskoj. Pojedini prioriteti i mjere Strategije razvoja Općine Satnica Đakovačka neposredno su ili posredno povezani s pojedinim prioritetnim područjima OPKK-a. Nadalje, Strategija Europa 2030 osnovni je planski dokument Europske unije kojim se određuju prioriteti i ciljevi razvitka i djelovanja EU-a do navedenog razdoblja. Prioriteti iste preslikavaju se u nacionalne i regionalne programske dokumente. Europa 2030 definira tri osnovna prioriteta Unije za razdoblje do 2030. godine:

• pametan rast: razvijanje ekonomije utemeljene na znanju i inovaciji

• održiv rast: promicanje ekonomije koja učinkovitije iskorištava resurse, koja je zelenija i konkurentnija

• uključiv rast: njegovanje ekonomije s visokom stopom zaposlenosti, koja donosi društvenu i teritorijalnu povezanost.

Ciljevi Strategije Europa 2030 usmjereni su na područja zapošljavanja, istraživanja i razvitka, obrazovanja, smanjenja siromaštva i socijalnog uključivanja te klime i energije. Kako bi doprinijele ispunjavanju zajedničkih ciljeva, države članice prenose ove ciljeve u svoje nacionalne ciljeve, u skladu s okolnostima u pojedinoj državi. Imajući u vidu smjernice koje daje Europa 2030 na nacionalnoj se razini donose različiti planski dokumenti koje prate planski dokumenti na regionalnoj i lokalnoj razini, pa tako i Strategija razvoja Općine Satnica Đakovačka.

U Sporazumu o partnerstvu Europske komisije i Republike Hrvatske opisan je način kako će Hrvatska uz pomoć sredstava iz europskih strukturnih i investicijskih (ESI) fondova dodijeljenih za razdoblje 2021. – 2027. doprinijeti ispunjavanju ciljeva Strategije Europa 2030. Operativni programi koje je Hrvatska izradila sadrže detaljne opise i razrađene mjere i aktivnosti za učinkovitu provedbu i uporabu ESI fondova.

Nadalje, na nacionalnoj će razini države članice morati:

• osigurati učinkovito ulaganje u obrazovni i sustav osposobljavanja na svim razinama (od predškolske do tercijarne)

• popraviti obrazovne rezultate dotičući se svakog segmenta (predškolski, primarni,

sekundarni, tercijarni) u okviru integriranog pristupa, obuhvaćajući ključne kompetencije, s ciljem smanjenja ranog napuštanja školovanja

• povećati otvorenost i značajnost obrazovnih sustava stvaranjem nacionalnih kvalifikacijskih okvira te prilagođavanjem rezultata učenja potrebama tržišta rada

• popraviti ulazak mladih na tržište rada integriranim aktivnostima koje, među ostalim, pokrivaju usmjeravanje, savjetovanje i pripravništva.

Operativni je program Učinkoviti ljudski resursi (OPULJR) plansko-programski dokument usmjeren na rast zapošljavanja i jačanje socijalne kohezije u Hrvatskoj. Programom su određeni sljedeći prioriteti ulaganja: visoka zapošljivost i mobilnost radne snage, socijalno uključivanje, obrazovanje i cjeloživotno učenje te dobro upravljanje. OPULJR predstavlja temelj za učinkovitu provedbu i uporabu Europskog socijalnog fonda te Inicijative za zapošljavanje mladih. Prioriteti su OPULJR-a važno polazište u planiranju razvitka ljudskih resursa na lokalnoj razini, pa su tako pojedini prioriteti i mjere Strategije razvoja Općine Satnica Đakovačka izravno ili neizravno povezani s pojedinim prioritetnim područjima ovoga programa.

Program ruralnog razvitka Republike Hrvatske za razdoblje 2021. – 2025. (PRR) temeljni je strateški dokument usmjeren na razvitak poljoprivrede i ruralni razvitak u Hrvatskoj. PRR predstavlja preduvjet za uporabu sredstava Europskog poljoprivrednog fonda za ruralni razvitak kojim se financira ruralni razvitak – drugi stup Zajedničke poljoprivredne politike. Dugoročni ciljevi PRR-a su: 1. poticati konkurentnost poljoprivrede, 2. osigurati održivo upravljanje prirodnim resursima i klimatskim promjenama te 3. postići uravnotežen teritorijalni razvitak ruralnih područja, uključujući stvaranje i očuvanje radnih mjesta. Prioriteti PRR-a su: restrukturiranje i modernizacija poljoprivrednog i prehrambenog sektora; promicanje okolišno učinkovitog poljoprivrednog sustava; poboljšana učinkovitost resursa te pomaka ka klimatski elastičnoj poljoprivredi, prehrambenoj industriji i šumarstvu; smanjenje ruralne depopulacije i povećanje kvalitete života te gospodarski oporavak; doprinos prioritetima Europske unije za ruralni razvitak. Programom je utvrđeno 16 mjera koje su usmjerene na povećanje konkurentnosti poljoprivrede, šumarstva i prerađivačke industrije, kao i na unaprjeđenje životnih uvjeta u ruralnim područjima. Operativni je program ruralnog razvitka dosta važno polazište za daljnje planiranje za jedinice lokalne samouprave koje se nalaze u ruralnom području upravo stoga što potiče sljedeća ulaganja povezana s prioritetima i mjerama Strategije razvoja Općine Satnica Đakovačka:

• izrada i ažuriranje planova za razvitak općina i gradova u ruralnim područjima i njihovih osnovnih usluga te planova upravljanja koji se odnose na područja Natura 2000 i druga područja visoke prirodne vrijednosti

• ulaganja u infrastrukturu malih razmjera

• ulaganja u razvitak, poboljšanje osnovnih usluga za seosko stanovništvo, uključujući slobodno vrijeme i kulturu te pripadajuće infrastrukture

• ulaganja u turističku infrastrukturu

• studije i ulaganja vezana uz održavanje, obnovu i unaprjeđenje kulturnog nasljeđa, poput kulturnih značajki sela i ruralnih krajolika i prirode visoke vrijednosti.

Za jedinice lokalne samouprave koje se nalaze na ruralnom području iznimno je važno da u planiranju dugoročnog razvitka uzmu u obzir PRR, stoga se i Strategija razvoja Općine Satnica Đakovačka u pojedinim dijelovima izravno ili neizravno nadovezuje na ciljeve i prioritete ovog programa.

Program prekogranične suradnje Hrvatska – BIH – Crna Gora jedan je od programa Europske teritorijalne suradnje koja je važan dio Kohezijske politike Europske unije. Ovim programom pograničnim regijama dviju država omogućen je nastavak suradnje iz prethodnog programskog razdoblja, s tim da se program u novom razdoblju fokusira na sljedeća četiri glavna područja: jačanje konkurentnosti malog i srednjeg poduzetništva, održiva uporaba prirodnih i kulturnih dobara, suradnja: poboljšanje institucionalnih kapaciteta i učinkovita javna uprava te ulaganja u programe obrazovanja i osposobljavanja. Program se financira sredstvima Europskog fonda za regionalni razvitak. Osječko-baranjska županija ubraja se u prihvatljiva područja za financiranje projekata u okviru ovog programa, stoga je i Strategija razvoja Općine Satnica Đakovačka u određenoj mjeri povezana s ovim programskim dokumentom.

Strategija razvitka javne uprave 2021. – 2025. strateški je dokument koji predstavlja okvir za razvitak javne uprave i usmjerena je na unaprjeđenje upravnih kapaciteta te na bolju organizaciju javne uprave. Strategija razvitka poduzetništva u Republici Hrvatskoj usmjerena je na jačanje poduzetničkog potencijala i unaprjeđenje kulture poduzetništva. Strategija ima jedan opći cilj, a to je povećanje konkurentnosti malog gospodarstva u Hrvatskoj te pet podciljeva: 1. poboljšanje ekonomske uspješnosti, 2. poboljšan pristup financiranju, 3. promocija poduzetništva, 4. poboljšanje poduzetničkih vještina i 5. poboljšano poslovno okruženje.

Strategija borbe protiv siromaštva i socijalne isključenosti Republike Hrvatske temeljni je dokument čija je svrha omogućiti sustavan i zajednički pristup svih relevantnih dionika u rješavanju problema siromaštva i socijalne isključenosti. Strategijom su definirani sljedeći glavni prioriteti: 1. osiguravanje uvjeta za uspješnu borbu protiv siromaštva i socijalne isključenosti te smanjenje nejednakosti u društvu; 2. osiguravanje uvjeta za sprječavanje nastanka novih kategorija siromašnih, kao i smanjenja broja siromašnih i socijalno isključenih osoba te 3. uspostavljanje koordiniranog sustava potpore skupinama u riziku od siromaštva i socijalne isključenosti te sustava praćenja i evaluacije.

# **8. STRATEŠKE ODREDNICE RAZVOJA U BUDUĆNOSTI OPĆINE SATNICA ĐAKOVAČKA TE KOMUNIKACIJA I INFORMIRANJE JAVNOSTI**

**8.1. Vizija razvoja Općine Satnica Đakovačka**

Vizija opisuje budućnost kakvu bismo željeli Općini Satnica Đakovačka. Vizija razvoja sažeta je i jasna zamisao o željenom i predvidljivom postignuću u razvoju. Zasniva se na rezultatima osnovne analize, SWOT analize, razvojnih trendova u užem i širem krugu te idejama o budućnosti područja. Ona je misao vodilja za razradu strateških ciljeva, prioriteta i mjera razvoja Općine. Nakon razmatranja ocjena ekonomskog potencijala i razvojnih kočnica karakterističnih za ovo područje, radni je tim utvrdio kako bi se vizija razvoja Općine Satnica Đakovačka za razdoblje 2024. – 2028. godine trebala usredotočiti na:

* razvoj gospodarstva (poljoprivreda, turizam, malo i srednje poduzetništvo)
* razvoj ljudskih resursa (zapošljavanje, obrazovanje i razvoj civilnog društva)
* razvoj održive uporabe povijesne i prirodne baštine
* razvoj infrastrukture (ceste i poticanje zaštite okoliša).

Vizija razvoja Općine Satnica Đakovačka rezultat je konsenzusa svih dionika i predstavlja poželjno stanje Općine u budućnosti. Vizija također predstavlja i opći, dugoročan cilj ukupnog razvoja lokalne zajednice. Ona integrira sve ono čime Općina raspolaže s onim što joj je ostavljeno u nasljeđe i što će ostati u nasljeđu budućim generacijama: bogatu kulturno–povijesnu materijalnu i nematerijalnu baštinu, očuvan okoliš, razvijenu društvenu i poduzetničku infrastrukturu, infrastrukturno i hortikulturno uređen urbani prostor te zajedništvo i socijalnu osjetljivost građana.

U ostvarenje prikazane Vizije trebaju biti uključeni svi dionici Općine Satnica Đakovačka. U Viziji su istaknuti svi raspoloživi razvojni potencijali koji zbog raznih internih i eksternih čimbenika do danas nisu bili u optimalnoj mjeri ekonomski i društveno valorizirani. Uporabom prirodnih resursa, tradicije, geoprometnog položaja i vrijednih građana moguće je razvijati niz novih poduzetničkih djelatnosti, tradicijskih obrta, poljoprivrednih kultura, proizvoda i usluga. Glede uloge Općine u doprinosu ostvarenja Vizije potrebno je naglasiti da živimo u uvjetima tržišne ekonomije, pa se od Općine ne može očekivati rješavanje gospodarskih i socijalnih problema, primjerice, izgradnjom tvornica i otvaranjem radnih mjesta u proizvodnji. Općina mora djelovati u skladu sa zakonskim obvezama i ovlastima i u uvjetima visoko centralizirane države. Međutim, uloga Općine može i mora biti razvojno poticajna:

* Općina ulaganjem u komunalnu i poduzetničku infrastrukturu omogućuje podizanje razine konkurentnosti čime privlači investitore koji će otvarati nova radna mjesta
* Općina ulaganjem u obnovu, zaštitu i ekonomsku valorizaciju kulturne i prirodne baštine omogućuje kreiranje novih proizvoda koji pozitivno utječu na razvoj turizma i otvaranje tradicijskih obrta
* Općina kreiranjem programa poticanja razvoja poduzetništva, obrtništva i poljoprivrede te privlačenja investicija pozitivno utječe na otvaranje novih radnih mjesta
* Općina stipendiranjem deficitarnih zanimanja omogućuje konkurentno lokalno tržište rada koje jača postojeće poduzetnike i privlači nove investitore, a istodobno smanjuje stopu nezaposlenosti
* Općina implementacijom cjeloživotnog učenja svojih zaposlenika stvara učinkovitu lokalnu javnu upravu koja je na raspolaganju građanima i poduzetnicima
* Općina socijalnim i društvenim programima pomaže socijalno ugroženim i društveno marginaliziranim skupinama u lokalnoj zajednici
* Općina poticanjem na suradnju i komunikaciju svih društvenih i gospodarskih dionika doprinosi jačanju društvenog povjerenja, odnosno visokoj vrijednosti društvenog kapitala.

**8.2. Komunikacija i informiranje**

Nadležno tijelo za praćenje Strategije razvoja Općine Satnica Đakovačka upravo je Općina Satnica Đakovačka, s obzirom na to da na području Općine ne postoji ni jedna druga mjerodavna institucija koja bi isto mogla provoditi. Kako Općina svake godine dostavlja izvješća o provedbi svojih projektnih aktivnosti prema regionalnoj i nacionalnoj razini, upravo će ona biti i glavni pokazatelj uspješnosti u provedbi ovog dokumenta, kao i korektiv u slučaju bilo kakvih odstupanja (posebice ako su ona usmjerena na intenzitet provedbe). Osim za praćenje ostvarenja provedenih aktivnosti, dobiveni će se podatci upotrebljavati i prilikom evaluacije njihovih učinaka na ostvarivanje postavljenih ciljeva. U predmetnu evaluaciju moraju biti uključene detaljno opisane aktivnosti i vremenski planovi te moraju biti određeni nositelji predmetnih aktivnosti. Sustav pokazatelja postignuća sastoji se od:

* pokazatelja dugoročnog učinka na ciljeve razvojne politike
* pokazatelja izravnog pozitivnog učinka na ciljne skupine
* pokazatelja dugoročnog utjecaja na razvitak Općine.

Politika regionalnog razvitka usmjerena je prema društvenom i gospodarskom razvitku na lokalnoj razini. Strateške mjere postavljene u ovom dokumentu od velikog su značaja i u formiranju mjera u strateškim dokumentima na višim razinama. Upravo povezivanje lokalne i regionalne razine, a potom i određivanje razvojne strategije na nacionalnoj razini, osigurat će daljnje usmjerenje razvitka i adekvatnu alokaciju sredstava prema području koje je od posebnog nacionalnog interesa. Zakon o regionalnom razvitku prepoznao je važnost ovog povezivanja koje doprinosi indeksu razvijenosti svake jedinice lokalne samouprave. Ovim dokumentom jasno su određeni budući planovi, mjere i projekti, a kako bi se oni uistinu i provodili, potrebno je uvesti sustavno praćenje i nadzor provedbe istih. Cilj je praćenja omogućiti uvid u stvarno stanje provedbe mjera, odnosno odgovara li trenutačno stanje provedbe planiranom provedbenom okviru te hoće li prethodno postavljeni skup ciljeva biti ispunjen, u smislu očekivanih rezultata prema utvrđenom planu i programu.

Kako bi postavljeni prioriteti, mjere i ciljevi bili uspješno provedeni, potrebno je za to uključiti i čitavu lokalnu zajednicu. Jedinica lokalne samouprave ne može samostalno sve provesti pa će za to biti potrebno neprekidno informiranje javnosti. Tako će se povećati i transparentnost u provedbi zacrtanih prioriteta, mjera i ciljeva, ali i potaknuti zajednicu na aktivnije uključivanje u provedbu predmetnog dokumenta. Upravo takva vrsta komunikacije i odnosa uspostavljena je i prilikom izrade Strategije razvoja Općine Satnica Đakovačka, s obzirom na to da su na radionice bili pozvani i u njih uključeni svi sektori: javni, privatni, civilni. Najvažniji je cilj informirati javnost, podići svijest i razumijevanje o važnosti predmetnog dokumenta, omogućiti ciljanim skupinama razumijevanje svih prioriteta i mjera, kao i njihovu svrhu te važnost njegove usklađenosti s ostalim strateškim dokumentima na regionalnoj, nacionalnoj i europskoj razini.

Kako bi transparentnost u provedbi predmetnog dokumenta bila na najvišoj razini, informacije o svim koracima u provedbi Strategije razvoja Općine Satnica Đakovačka bit će redovno objavljivane i ažurirane na:

a) mrežnoj stranici Općine – i do sada su uloženi veliki napori kako bi svi dokumenti bili objavljeni na mrežnoj stranici Općine na kojoj će biti redovno objavljivani i svi koraci u realizaciji predmetnog dokumenta te eventualne izmjene istog

b) društvenim mrežama – Općina će redovito objavljivati sve aktualnosti

c) medijima (tisak, radio i televizija) – Općina će redovito informirati javnost objavljivanjem članaka, javnim nastupima, tiskovnim konferencijama i obavijestima u regionalnim i nacionalnim medijima

d) publikacijama i promotivnim materijalima.

U skladu sa zakonima Republike Hrvatske vodit će se računa o pravu na jednak pristup informacijama. Invaliditet, etničko podrijetlo, spolne i dobne razlike bit će uzete u obzir pri oblikovanju komunikacijskog pristupa te će se i model komunikacije prilagoditi pojedinim ciljanim skupinama. Svi će materijali biti dostupni u prikladnim formama te će pravo na informaciju biti zajamčeno svima kroz lako dostupne i prilagodljive oblike distribucije informacija kako je ranije i navedeno.

# 9. **Zaključak**

Općina Satnica Đakovačka intenzivno radi na provedbi Strategije razvitka Osječko-baranjske županije, kao i Strategije Europa 2030. Strategija razvoja Općine Satnica Đakovačka izrađena je u skladu s Pravilnikom o obveznom sadržaju, metodologiji izrade i načinu vrednovanja županijskih razvojnih strategija (NN 53/10), a koji je propisalo Ministarstvo regionalnog razvitka i fondova EU-a (MRRFEU). Isti dokument jasno određuje potrebe Općine Satnica Đakovačka, razrađuje viziju, ciljeve, prioritete, mjere, ideje, projekte, ali istodobno nudi i jasno razrađen plan aktivnosti i status pojedinih projekata. Općina kao institucija ovim dokumentom preuzima odgovornost projekte od faze ideje dovesti do krajnje realizacije u predmetnom razdoblju, što će ponajprije ovisiti o mogućnostima prijave tih projekata na druge izvore financiranja.

Kako bismo uspješno nastavili razvoj Općine kroz predviđene projekte i kroz jasno zacrtane planove, od velike je važnosti suradnja s udrugama i gospodarstvenicima, kao i svim drugim pojedincima koji svojim konstruktivnim razmišljanjem i radom žele doprinijeti razvitku lokalne zajednice. Upravo ovaj dokument daje odgovor na pitanja na koji će način i provedbom kojih aktivnosti Općina Satnica Đakovačka postati mjesto visoke kvalitete življenja usmjereno prema održivom razvoju koji se temelji na poljoprivrednim i turističkim aktivnostima uz neizbježnu aktivnost očuvanja okoliša.

# 10. Prilozi

## 10.1. Obrazac za prikupljanje projekata

Općina Satnica Đakovačka

Obrazac za prikupljanje projekata /projektnih ideja

(max 2 stranice)

|  |  |
| --- | --- |
| Predlagatelj/nositelj projekta |  |
| Potencijalni partner/i |  |
| Sektor (vrsta subjekta) |  |
| Kontakt osoba:  e-mail i telefon: |  |
| Naziv projekta |  |
| Kratki opis projekta (cilj, aktivnosti, očekivani rezultati) | 1. Cilj/ciljevi projekta: |
| 1. Glavne aktivnosti: |
| 1. Očekivani rezultati projekta: |
| Razina spremnosti projektne ideje /projekta | 1. Projektna ideja – ideja koju ćemo dalje razrađivati i prikupljati potrebnu dokumentaciju (max 5 rečenica): |
| 1. Srednja razina spremnosti – do sada je projekt razrađen i ima djelomično pripremljenu sljedeću dokumentaciju (navesti): |
| 1. Visoka razina spremnosti – projekt ima pripremljenu svu potrebnu dokumentaciju za početak provedbe (navesti): |
| Napomene/komentari (prepreke u pripremi projekta, dokumentacija koja nedostaje i dr.): |
| Očekivano trajanje projekta (mjeseci) |  |
| Procijenjena vrijednost projekta (EUR) |  |
| Mogućnost sufinanciranja i predfinanciranja (DA/NE) |  |